Cherpan: Tuntung Penusah Bah

Tusun Kesatu

BAH..bah..bah! Kemaya hari tu bah nadai ngetu kelebih agi ba musin tengkujuh ba ujung taun ke udah enggau ba pun taun ke baru. Bah balat ngenakut laban iya ngampuhka rampa menua lalu suah nabanka nyawa, ngerusak rumah enggau perengka tengkira, munuh utai tupi enggau utai tanam. Gambar orang ke tasah lalu dipindah ngagai Palan Ngenduh ngemenuhka mua suratkabar. Cherita orang ke bebadi lemas ditabanka arus ai selalu bisi. Kasih. Bah kemaya hari tu amat bebida ari ba rambau kami agi mit ba urung taun 1950 menya. Nya mih lebuh disebut bah, tepulai pengingat maya menya lalu ngasuh ati sinu.

Keterubah aku ingatka pasal bah, nya cherita ti ditusui sida apai indai aku pasal siti bah ti nyadi maya aku agi mit. Kenu ku cherita, bah besai nyadi ba sungai menua kami, Sungai Babang. Maya nya kami apin begulai pendiau ba rumah panjai ke alai tiga buah rumah dipegulaika nyadi sebuah rumah panjai. Endur alai bah nya datai ke sehari tu dikumbai Tembawai Ampuh Bah.

Ku sida apai, seduai enggau indai benung kiruh ngemaska barang enggaika ampuh ai. Ketegal nya, seduai iya enda berasai; nyau enda tingatka aku ke digalika seduai ba atas pelangka endur nyimpan padi ti udah dipunggah. Aku maya nya, apin tau tingkap. Seninjik ai apin ngampuhka endur aku digali tang semina baru udah achap. Nasit.  Enti enda pia, abis cherita…

BAH MAI PENGAGA ATI

Nyau maya udah besai agi, maya agi nembiak, bah mai pengaga ati. Tiap-tiap kali ai bah kami serambau nurun ngagai tisi sungai nganti batang kayu ti melepung anyut mansa. Lebuh bisi batang anyut, kami serambau terejun ngagai puak ai lalu nepan ba batang kayu nya lalu beranyut ari pendai ulu ngagai pendai ili. Maya agi mit menya jarang bendar bah ngampuhka rumah. Kesatu, rumah digaga ba tanah tinggi. Kedua rumah kelia nadai melasar tanah tang betiang tinggi. Ketiga, bah nadai lama. Enti bah pagi, muak ke lemai ai udah surut. Nya alai kami ke mit nadai irauka rumah ampuh datai ke geladak, enda nyebut dinding enggau perabung rumah.

Pengingat aku ti nadai takutka bah pulai ngagai siti maya lebuh aku pulai ke sekula ari rumah panjai urung taun 1958, maya aku ba Primari 6. Jalai aku bedarat nguluka Sungai Teras ti beulu ba siti tatai entara menua, entara Babang enggau Engkala ngerenchah siti bukit ti dikumbai Bukit Lugum.  Maya aku mupuk ari rumah, hari nadai ujan. Nya ti ngasuh aku nadai pengirau. Rebak nya menya, apai indai nadai tentu irauka pengelikun anak laban anak teleba mindah kediri. Iya ke bendar, pejalai aku nya nuju sekula Raban Bansa di Lubok Kerukoh, Budu., ngerenchah entara menua, rembus di Engkala ba tebing ai Krian, nuju nanga Budu udah nya lalu bedarat senebing-nebing Sungai Budu sampai ke Lubok Kerukoh. Pejalai nya enda kurang ari enam jam.

Pulai ngagai cherita aku ti rembus di pendai orang di Engkala, aku tekenyit meda ai Krian bah ampuh emperan. Puchuk kayu ke enda ampuh nyau besabung enggau pangan diri. Orang ba pendai nadai ayan. Deka aku nikal enggai ga nyadi. Deka aku tak nganti dia, aku enda nemu ni enda maya ai surut enti iya surut. Kada enda mansang. Kenaya sebarang orang di seberai din nadai siku lalu nadai siku orang betemu enggau aku di seberai ba alai aku. Enti deka neruska pejalai, aku nadai chara bukai kelimpah ari nempuh ai lalu nyemerai ke seberai. Aku enda berunding panjai. Dileka aku anak barang ti diema aku enggau raga ba endur ke likun, buka aku baju enggau tanchut pandak lalu semina ngena tanchut dalam.

NADAI REBA ANYUT

Aku lalu bejalai ke ulu ke agi dikena aku mansi penganyut aku awakka nyeliahka  siti lubuk siti ti dipeda aku balat bebuli. Asal aku enda ditarit arus ngagai bebuli nya, aku selamat ku ati aku. Runding aku nadai ngira nya enda ulih. Aku mesti ulih ku ati aku.

Penyauh semerai aku dianggar aku enda kurang ari seratus ila enti terus ke seberai tang dibansi penganyut aku, penyauh nya nyangka tau dua tauka tiga kali lipat. Digaga aku nyadi adan aku di seberai din nya pendai sida di Engkala ti bisi dipeda dua tiga buah perau bekelagung. Sebedau aku terejun, aku ingatka peneleba nyemerai nuju batang anyut di sungai Babang. Peneleba bukai baka terejun tunsang ba Lubuk Batang Engkabang, ti selalu alai kami nembiak bemain di ulu pendai bisi nyukung aku ngasuh aku berani agi. Pekara kena anu jelu ai nadai masuk ba runding laban jelu ai; aki jagu,  enda diau di puak sungai tang beteduh ba nanga sungai ti alai ai matung. Nya alai enti aku ulih enchapung lalu enda diteruju arus deras, aku ulih datai di seberai ku ati aku.

Sintak aku seput dalam-dalam, lalu nyau aku temepur terejun ke dalam ai ti nyau bechura baka pelangkan babi nya. Ai berasai chelap nancham isi. Mua aku mesti muak ke ulu mimit awakka tumpu kaki enggau kayuh jari aku seruran nitihka pengenayut ai. Enti nanjak, nya mayuh agi nguna pengering. Bisi sekali dua aku ngasaika tumpu arus ai enggau tarit bebuli. Nya ti ngasuh aku bebendar agi enchapung. Nasit maya nya nadai reba anyut, tang enti bisi, aku enda irauka iya neruju laban iya tau nulung aku; nya ke alai aku bepaut. Laban Petara tetap agi ngemata, tudah diri mujur sangkai ba pendai orang dia.

Betampung…

Oleh JANTAN Umbat

See author's posts


Pembukaan semula ekonomi dorong Bursa Malaysia meningkat

KUALA LUMPUR: Bursa Malaysia dijangka meneruskan momentum kukuh
minggu depan, disokong oleh pembukaan semula ekonomi secara beransur-ansur
berikutan negara melaksanakan Perintah Kawalan Pergerakan (PKP) sejak 18 Mac
lepas.

Penganalisis berkata pasaran, setelah mengalami peningkatan semula yang
kukuh selepas lebih 40 hari mencatatkan dagangan tidak menentu disebabkan
sentimen perniagaan lemah, kini merekodkan prestasi lebih baik.

“Memandangkan indeks utama telah melepasi paras penanda aras, 1,400; kini
paras rintangan seterusnya terletak pada 1,430 manakala sokongan pada 1,380,”
katanya.

Kerajaan sebelum ini mengumumkan sektor ekonomi yang dibenarkan beroperasi
semasa tempoh PKP kini boleh beroperasi dengan kapasiti penuh, yang akan
menggerakkan semula dua juta pekerjaan dalam pelbagai segmen.

Sejak PKP dikuatkuasakan, negara mengalami kerugian dari segi hasil ekonomi
bernilai hampir RM100 bilion berikutan rakyat Malaysia diperintahkan supaya
berada di rumah dalam usaha memerangi penularan pandemik Covid-19 daripada
menjadi semakin teruk.

Beliau berkata bagi pasaran meluas, indeks industri dan pengguna
mencatatkan peningkatan memberangsangkan sepanjang minggu ini manakala indeks
minyak pula bergerak naik secara kukuh seiring kenaikan harga minyak mentah.

“Bagaimanapun, ketidaktentuan harga minyak mentah dijangka kekal serta
tidak diunjurkan terus susut sehingga US$10 setong memandangkan ekonomi di
seluruh dunia mula menunjukkan tanda-tanda pemulihan kerana kes jangkitan
Covid-19 berkurangan,” katanya.

Malaysia mencatatkan kes dengan dua angka pada minggu lepas dan Kementerian
Kesihatan menjangkakan jumlah kes harian akan terus susut kepada satu angka
minggu depan.

Beliau berkata bagi pasaran global pula, mesyuarat Jawatankuasa Pasaran
Terbuka Rizab Persekutuan (FOMC) Amerika Syarikat (AS) juga berakhir dengan
kadar faedah hampir sifar semasa dijangka kekal bagi satu tahun ini kerana
pengangguran semakin menjejaskan pasaran ekoran Covid- 19.

AS kekal sebagai negara yang merekodkan jumlah kes Covid-19 tertinggi di
dunia memandangkan ia mencatatkan satu pertiga daripada keseluruhan kes di
peringkat global, mengatasi China dan Itali.

Bagi minggu yang baru berakhir, Bursa Malaysia bermula dengan mod
berubah-ubah susulan harga minyak mentah merosot sehingga bawah US$20 setong
sehingga menyebabkan bursa tempatan mengalami dagangan dalam jajaran kecil.

Bagaimanapun ia meningkat semula pada Rabu dengan merekodkan prestasi
menggalakkan dan melonjak 27.48 mata untuk ditutup pada paras tertinggi dalam
tempoh seminggu 1,407.78 pada Khamis.

Pasaran ditutup pada Jumaat susulan cuti umum sempena Hari Pekerja.

Berasaskan Jumaat ke Khamis, indeks utama, FTSE Bursa Malaysia KLCI (FBM
KLCI) meningkat 37.93 mata untuk ditutup pada 1,407.78.

Di papan skor, Indeks FBM Emas menambah 253.94 mata kepada 9,808.58, Indeks
FBMT 100 meningkat 244.54 mata kepada 9,677.21 dan Indeks FBM Emas Syariah
menokok 296.41 mata kepada 11,660.23.

FBM 70 naik 227.73 mata kepada 11,660.23 dan Indeks FBM ACE melonjak 345.92
mata kepada 4,795.10.

Dari segi sektor, Indeks Perkhidmatan Kewangan meningkat 218.85 mata kepada
12,472.91, Indeks Produk dan Perkhidmatan Perindustrian naik 4.76 mata kepada
120.44 dan Indeks Perladangan meningkat 196.22 kepada 6,329.69.

Jumlah dagangan mingguan turun kepada 20.88 bilion unit bernilai RM10.54
bilion daripada 27.37 bilion unit bernilai RM14.07 bilion pada Jumaat minggu
lepas.

Jumlah dagangan di Pasaran Utama susut kepada 13.19 bilion saham bernilai
RM8.81 bilion daripada 19.60 bilion saham minggu lalu bernilai RM12.62 bilion
minggu lepas.

Jumlah dagangan waran merosot kepada 995.99 juta unit bernilai RM2.30
bilion daripada 1.90 bilion unit bernilai RM417.19 juta.

Jumlah dagangan Pasaran ACE pula meningkat kepada 6.36 bilion saham
bernilai RM1.49 bilion daripada 5.85 bilion saham bernilai RM1.04 bilion. –
Bernama

See author's posts


Artifak abad ke-17 ditemui di Kubu Emma

KANOWIT: Jabatan Muzium Sarawak menemui artifak baharu berbentuk serpihan seramik dan bola meriam (cannon ball) semasa proses pemuliharaan Kubu Emma.

Menurut Pemangku pengarahnya, Tazudin Mohtar,  penemuan artifak baharu itu ketika arkelogi mereka melakukan survei semasa proses pemuliharaan kubu.

Katanya, Kubu Emma kini berwajah baharu dengan projek pemuliharaan yang menelan kos RM5 juta bermula Ogos 2018 dan siap pada Febuari tahun ini.

“Serpihan seramik dipercayai berasal dari abad ke-17. Kami juga menemui serpihan bola meriam yang bersaiz kecil.

“Penemuan sejarah ini terbukti kegiatan berlaku di tapak kubu pada masa lalu. Kami juga diberitahu bahawa dua pegawai kerajaan ketika zaman pemerintahan Brooke dibunuh di Kanowit,” jelasnya kepada pemberita selepas Majlis Penyerahan Tapak Projek Kubu Emma, Kanowit dan Upacara Miring ‘Antu Pala’ di sini semalam.

Pada majlis tersebut, wakil kontraktor Crest Realty Sdn Bhd Wong Fak Ming menyerahkan laporan penyiapan projek kepada Pengurus Wilayah Tengah Jabatan Kerja Rakya (JKR), Anding Unchi.

Anding kemudian menyerahkan dokumen kepada Tazudin dan majlis disaksikan oleh Ahli Dewan Undangan Negeri (ADUN) Machan, Allan Siden Gramong.

Tazudin memberitahu, penemuan artifak baharu akan dikaji dan dipamerkan di tempat pameran di Kubu Emma bersama dengan artifak yang sedia ada.

“Kubu Emma yang berusia lebih 160 tahun akan dijadikan sebagai muzium warisan Kanowit.

“Kubu Emma antara lima kubu yang dibina pada era kolonial yang kini menjalani proses pemuliharaan dan dinaiktaraf di bawah Rancangan Malaysia Ke-11.

“Kubu-kubu lain ialah Kubu Lily di Betong, Kubu Brooke di Julau, Kubu Hose di Marudi dan Kubu Sylvia di Kapit,” ujarnya.

Dalam perkembangan lain, Tazudin memberitahu, jabatan merancang untuk mengadakan jerayawara tahun depan untuk mendidik orang ramai mengenai Ordinan Warisan Sarawak 2019 yang baharu.

Persidangan DUN Sarawak meluluskan Rang Undang-Undang Warisan Sarawak 2019, yang disasarkan khusus bagi menjaga aset warisannya dengan lebih baik.

Di bawah rang undang-undang ini, ada empat bahagian baharu diperkenalkan yang terdiri daripada aspek pentadbiran, tugas-tugas dan tanggungjawab pengarah, warisan di dalam air dan juga penguatkuasaan.

“Jerayawara akan dimulakan di Lawas dan berakir di Kuching. Kami mahu orang ramai khususnya golongan belia untuk mengetahui peranan dan tanggungjawab agensi kerajaan untuk memelihara dan mengekalkan warisan sejarah di negeri ini,” katanya.

Upacara miring ‘Antu Pala’ dilakukan untuk mengembalikan sembilan tengkorak manusia di dalam kubu juga dilakukan. Tengkorak tersebut sebelumnya dipindahkan ke pondok sementara di luar bangunan kubu untuk membolehkankerja-kerja pemuliharaan dilakukan.

See author's posts


Bomba mantu nunu sarang gamang

BATU NIAH: Bomba Batu Niah udah mujur nunu sarang indu gamang ke besarang di pun sawit siku peranak Kampung Muhhibah Ladang Tiga di Jalai Miri-Bintulu malam kemari.

Pengeriput besambung enggau Balai Bomba Batu Niah jam 5.35 lemai minta bantu nunu sarang gamang ke tau nganu tubuh mensia.

Raban bomba datai di endur ke dipadah jam 6.25 lemai sereta ninjau sarang gamang kena ngemuntangka pengawa nunu iya.

Nundaku raban bomba, indu utai nya bansa indu gamang tanah ke besarang di pun sawit peninggi 8 meter.

Operasi nunu sarang indu gamang menggau chulut api ke dipasang ba sengkuar panjai sereta udah mujur nunu sarang indu gamang nya enggau lengis, ku iya.

Pix Slug Bunuh Tebuan AA

SEDIA…Beberapa iku raban Bomba Batu Niah nyikap kereban kena nunu indu gamang ke besarang di pun  sawit di Kampung Muhhibah Ladang Tiga malam kemari.

Pix Slug Bunuh Tebuan BB

TUNU… Raban bomba menggau dua iti chulut ke dipasang ba sengkuar kena nunu sarang indu gamang di pun sawit peninggi lapan meter nya.

See author's posts


AKTIVIS dan penyokong parti Janatha Vimukthi Peramuna melaungkan slogan anti-kerajaan semasa demonstrasi diColombo.• Foto AFP

COLOMBO: Penduduk Sri Lanka terpaksa bergantung kepada tenaga air bagi membantu mengurangkan krisis tenaga yang semakin meruncing disebabkan kekurangan rizab pertukaran asing untuk membayar bahan api dan import lain.

Lapor South China Morning Post, tenaga air atau hydropower boleh menjadi penyelesaian jangka sederhana semasa ketiadaan bekalan elektrik yang berlarutan lebih 13 jam, hujung Mac lalu.

Dengan populasi 22 juta orang, permintaan terhadap bekalan elektrik harian di Sri Lanka adalah kira-kira 4,000 gigawatt jam sehari.

Bagaimanapun, Lembaga Elektrik Ceylon (CEB) tidak dapat mengekalkan tahap pengeluaran tersebut sejak Januari lalu.

Sebab-sebab defisit bekalan itu adalah kompleks daripada pengurangan drastik dalam penjanaan tenaga air semasa musim kemarau kepada peralihan negara yang perlahan ke arah bentuk sumber tenaga boleh diperbaharui lain.

Situasi bertambah buruk akibat krisis mata wang asing, harga minyak dan arang batu yang tinggi di pasaran global.

Loji kuasa elektrik terbesar Sri Lanka di Norochcholai terpaksa ditutup selama hampir enam minggu, berikutan gangguan bekalan elektrik di seluruh negara, sejak 3 Disember lalu.

Sumber CEB mendedahkan, kira-kira 330 megawatt-jam kapasiti penjanaan bekalan elektrik harian hilang dan kerugian itu terpaksa digantikan dengan tenaga air.

“Apabila kapasiti tenaga air jatuh rendah, tenaga haba yang dijana melalui bahan api terpaksa mengisi jurang itu,” katanya.

Peserta protes maut

Dalam pada itu, situasi di Sri Lanka semakin tidak terkawal selepas anggota polis menggunakan kekerasan terhadap penunjuk perasaan sehingga seorang peserta terkorban.

Demonstrasi turut menyebabkan 24 yang lain cedera ketika Sri Lanka bergelut dengan krisis ekonomi yang semakin merudum.

Kejadian berlaku ketika anggota polis melepaskan tembakan secara langsung ke arah orang ramai yang menyekat laluan kereta api dan lebuh raya yang menghubungkan ibu kota Colombo dengan pusat bandar Kandy.

Daripada 24 mangsa yang cedera, lapan orang memerlukan pembedahan kecemasan, manakala, lapan anggota polis turut mengalami kecederaan.

Pihak polis memaklumkan orang ramai cuba membakar tangki yang membawa minyak diesel selepas tembakan gas pemedih mata dilepaskan untuk menyuraikan mereka di bandar Rambukkana, 95 kilometer dari ibu negara.

Jurucakap polis, Nihal Thalduwa berkata, tembakan dilepaskan ketika kumpulan perusuh mula membaling batu ke arah pihak berkuasa.

Susulan itu, katanya, perintah berkurung dilaksanakan di kawasan itu.

Laporan media tempatan menyatakan penunjuk perasaan melemparkan kembali tong gas pemedih mata yang dilepaskan anggota polis ketika pertempuran berlaku.

Krisis di Sri Lanka semakin parah apabila tunjuk perasaan besar-besaran diadakan di seluruh negara bagi mendesak Presiden Gotabaya Rajapaksa dan keluarganya meletak jawatan dalam kerajaan.

Terdahulu, Colombo mengumumkan negara ini sudah tidak mampu membayar hutang luar negara sebanyak AS$51 bilion (RM216 bilion) selepas rizab negara merosot ke paras terendah.

Sri Lanka sebelum ini pernah meminta bantuan dari China, termasuk pinjaman dana berjumlah AS$1 bilion (RM4.2 bilion) bagi melangsaikan pembayaran balik pinjaman sedia ada dengan negara itu dan saluran kredit AS$1.5 bilion (RM6.4 bilion) untuk membeli barangan keluaran China.

Namun, setakat ini, Beijing tidak menyatakan sama ada ia bersedia atau sebaliknya untuk memberikan bantuan kewangan kepada Colombo.-AFP

See author's posts


Legakan sektor pembuatan

KEKURANGAN tenaga kerja menyebabkan syarikat mengalami kelewatan dalam memenuhi penghantaranbarangan, tunggakan yang besar, kehilangan pelanggan sedia ada dan kehilangan perniagaan yang berpotensi.

KUALA LUMPUR: Keputusan kerajaan untuk menangguhkan pelaksanaan nisbah 80:20 bagi kuota pekerja tempatan kepada pekerja asing dalam sektor pembuatan memberi kelegaan kepada komuniti perniagaan, kata sekumpulan pemain industri.

Dalam satu kenyataan semalam, pemain industri terdiri daripada 51 organisasi, persatuan perdagangan dan dewan perniagaan, memuji keputusan Kementerian Perdagangan Antarabangsa dan Industri (MITI) yang menangguhkan syarat itu selama dua tahun sejak penarikan balik pembekuan pengambilan pekerja asing mulai 15 Feb 2022.

Ia berkata, komuniti perniagaan, sama ada secara langsung atau tidak langsung, terkesan dengan peraturan 80:20 itu kerana pengilang serta pembekal, vendor, kontraktor dan pelanggan mereka adalah sebahagian daripada rantaian bekalan yang akhirnya memberi kesan kepada pengguna.

“Pelaksanaan peraturan ini telah memberi kesan kepada keupayaan industri kami untuk memenuhi pesanan jualan mereka dan memenuhi kewajipan mereka sebagai sebahagian daripada rantaian bekalan global.

“Ia telah menjejaskan dengan ketara keupayaan industri untuk meningkatkan kapasiti operasi serta mengembangkan operasi untuk memenuhi permintaan global yang semakin meningkat,” kata Presiden Persekutuan Pengilang Malaysia (FMM), Tan Sri Soh Thian Lai bagi pihak komuniti perniagaan.

Kekurangan tenaga kerja telah menyebabkan syarikat mengalami kelewatan dalam memenuhi penghantaran barangan, tunggakan yang besar, kehilangan pelanggan sedia ada dan kehilangan perniagaan yang berpotensi, katanya.

“Perniagaan juga kini berada di bawah tekanan yang besar untuk membendung kos operasi tinggi yang semakin mencabar berikutan tekanan inflasi yang semakin meningkat.”

Komuniti perniagaan juga mengulangi bahawa proses untuk mengurangkan kebergantungan kepada pekerja asing melalui automasi sudah berlaku, tetapi ia adalah proses berperingkat yang mesti terus disokong oleh kerajaan.

“Ia juga harus diakui bahawa tidak semua jawatan buruh tradisional boleh digantikan dengan automasi, dan oleh itu, akan terus ada permintaan untuk buruh bagi memenuhi keperluan tenaga kerja ini.

“Oleh itu, permintaan untuk pekerja tidak boleh disamakan dengan kurangnya usaha oleh industri untuk beralih kepada automasi,” kata Soh. – Bernama

See author's posts


Balik kampung berhelah, jangan ingat masih selamat

KUALA LUMPUR: Orang ramai yang ghairah pulang ke kampung  untuk menyambut Aidilfitri dan berjaya melepasi sekatan jalan raya rentas negeri dengan menggunakan  pelbagai helah tidak akan terlepas daripada  tindakan undang-undang.

Memberi amaran itu Timbalan Ketua Polis Negara Datuk Mazlan Mansor berkata, polis akan mengambil pendekatan tertentu bagi memastikan perkara itu tidak diambil mudah oleh orang ramai.

“Walaupun dapat melepasi sekatan jalan raya dan dapat balik kampung rentas negeri, pendekatan tertentu akan diambil oleh polis untuk mengatasi masalah ini.

“Awas. Jangan ambil mudah kerana kami akan melaksanakan tugas walaupun terpaksa mengambil pendekatan yang mungkin tidak digemari masyarakat,” katanya ketika ditemui selepas membuat pemeriksaan sekatan jalan raya di Plaza Tol Jalan Duta menghala ke utara, di sini semalam.

Beliau berkata, amaran tegas berhubung larangan rentas negeri telah dikeluarkan kerajaan namun terdapat segelintir individu yang masih ingkar.

“Amaran kami, tunggu tindakan polis kerana mereka juga perlu kembali ke ibu kota selepas musim perayaan ini nanti,” tegasnya.

Terdahulu, tinjauan Bernama di Plaza Tol Jalan Duta mendapati aliran trafik di laluan itu meningkat sekali ganda menjelang tengah hari berbanding waktu pagi.

Tinjauan yang bermula jam 9 pagi hingga 1 tengah hari itu mendapati ramai pemandu diarah  untuk berpatah balik kerana tidak mempunyai dokumen yang sah untuk melakukan perjalanan rentas negeri.

Sepanjang tempoh itu juga, terdapat seorang wanita berusia dalam lingkungan 30-an diarah  turun daripada sebuah bas komersial untuk tindakan lanjut oleh pihak polis kerana dipercayai gagal mengemukakan dokumen rentas negeri.

Selain itu, seorang pemandu yang enggan dikenali ketika ditemui di sekatan jalan raya itu  berkata dia tidak mengetahui arahan tidak boleh rentas negeri.

Dia juga diarah berpatah balik kerana tidak mempunyai dokumen untuk rentas negeri. – BERNAMA

See author's posts


Sedia ‘langgar’ lawan

SKUAD Sri Aman FA bertekad untuk ‘melanggar’ Sibu FA  sekali gus meraih tiga mata seterusnya dalam aksi Liga SSC-FAS 2021 yang berlangsung di Padang Bola Sepak Jalan Lada Sibu, petang esok.

Pengurus pasukan Sri Aman FA, Awang Putrayusrie Awang Redzuan berkata pasukannya perlu fokus dan bersedia kerana Sibu FA turut bermatlamat sama kerana mereka belum lagi menemui rentak kemenangan setakat ini.

Bagaimanapun, beliau tidak mahu mengambil mudah saingan yang bakal diberikan pasukan lawan kendalian Omar Mayah Mohd Abun dan tetap mahu mencari kemenangan mutlak bagi terus menghalang kemaraan pasukan.

“Kemenangan dalam perlawanan petang esok adalah penting dalam usaha pasukan mengukuhkan kedudukan seterusnya berpeluang cerah ke pusingan akhir di Bintulu nanti.

“Memang di atas kertas kita nampak berupaya menyaingi pasukan lawan, tetapi Sibu FA dijangka terus memberi saingan dan sebagai jalan selamat, kami mesti meraih tiga mata untuk menjamin kedudukan kami.

“Kita akan mengikut apa yang dirancang oleh Ketua jurulatih, Sufian Ibrahim dan dibantu dua penolong jurulatih, Ramos dan Ramles Sari kerana mereka ada strategi tersendiri menjelang perlawanan selain akan merangka strategi lain,” ujarnya kepada Utusan Sarawak semalam.

Awang Putrayusrie juga tidak mahu barisan pemainnya leka dan mendabik dada ekoran kejayaan meraih dua kemenangan sebelum ini dan mereka perlu memberikan perhatian penuh,

“Bagi saya, kejayaan memenangi dua perlawanan pada saingan sebelum ini sudah berlalu, dan apa yang penting kami perlu fokus menghadapi cabaran misi penting ini di samping bekerja lebih keras meraih kemenangan,” tegasnya.

Malah, beliau memberitahu dari segi persediaan, Sri Aman FA dilihat telah bersedia, walaupun ada beberapa pemain masih belum serasi bersama ekoran lama tidak turun padang, namun ia bukan masalah besar kerana yang penting pemain perlu terus konsisten dengan kecergasan dan stamina biarpun hanya menjalani latihan selama seminggu.

See author's posts


TH perjelas isu ruang sempit, sesak di Mina

MAKKAH: Isu ruang sempit dan sesak di Mina bukan hanya dihadapi jemaah haji Malaysia, namun turut melibatkan negara lain terutama semasa kuota penuh haji dan juga sekiranya ada kuota tambahan.

Pengarah Urusan Kumpulan dan Ketua Pegawai Eksekutif Tabung Haji (TH) Syed Hamadah Syed Othman berkata, masalah itu dihadapi jemaah haji semua negara sejak sekian lama dan bukan isu yang baharu timbul.

Beliau berkata, sempadan Arafah dan Mina ditetapkan oleh hukum dan tidak berubah dari dahulu, walaupun jumlah jemaah haji meningkat setiap tahun seiring dengan peningkatan jumlah rakyat di sesebuah negara.

“Ruang dan saiz di dalam sebuah khemah Mina di luar kawalan TH kerana kemudahan di Arafah dan Mina disediakan oleh pihak berkuasa Arab Saudi untuk semua negara,” katanya dalam sidang media di sini bagi menjelaskan berhubung isu itu yang diperkatakan di media sosial dan dilapor sebuah portal berita berbahasa Inggeris.

Menurutnya perkara itu telah dimaklumkan semasa kursus haji di tanah air dan ketika taklimat Masyair oleh pihak pengurusan maktab TH, termasuk sentiasa menekankan keadaan tidur di Mina tidak dapat dilakukan secara terlentang disebabkan ruangan yang sempit.

Syed Hamadah menjelaskan kemudahan tilam diperkenalkan sejak tahun lalu turut merumitkan penerimaan jemaah haji terhadap ruang yang sempit kerana beranggapan satu tilam dibekalkan untuk seorang jemaah sedangkan situasi satu tilam satu jemaah hanya terpakai ketika berada di Arafah.

Beliau berkata, TH telah mengambil inisiatif awal dengan memberikan sebahagian ruang pejabat dan penginapan petugas TH dan Muassasah kepada jemaah haji, selain membenarkan jemaah haji berulang alik dari Makkah, berdasarkan kesanggupan serta daya usaha mereka sendiri.

“Di samping itu, TH juga telah meningkatkan nisbah nafar awal (melontar jamrah pada dua dari tiga hari tasyrik) yang dahulunya hanya 10 peratus kepada 50 peratus pada tahun ini bagi mengatasi kesesakan di Mina,” katanya.

Syed Hamadah turut menafikan tuduhan bahawa TH tidak bertindak ke atas rungutan dan aduan kerosakan penyaman udara yang berlaku di khemah penginapan, dengan pengurusan maktab telah menghubungi pihak bertanggungjawab untuk segera membaik pulih kerosakan tersebut.

Dalam pada itu, Ketua Rombongan Haji Malaysia Datuk Seri Syed Saleh Syed Abdul Rahman berkata, pihak Arab Saudi merancang meningkatkan infrastruktur dan kemudahan selaras Wawasan 2030 negara itu dalam menampung lima juta jemaah haji seluruh dunia.

Beliau berkata, negara itu juga sedang melihat kepada aspek perkhidmatan yang disediakan agensi terlibat termasuk berkaitan pengangkutan, makanan dan kesihatan dalam memberikan keselesaan kepada jemaah haji.

“Jadi, kita akan memberikan maklum balas daripada pihak kita kepada pihak berwajib untuk melihat isu-isu yang kita hadapi sebagai negara yang datang untuk membuat haji. Mereka harus melihat bagaimana untuk mengatasinya bukan hanya jangka panjang tetapi dalam masa terdekat,” katanya.- Bernama

See author's posts


Denda RM700, penjara gara-gara lepak ramai-ramai

MIRI : Akibat melepak beramai-ramai di dalam sebuah kondominium dalam
tempoh Perintah Kawalan Pergerakan (PKP), lapan individu termasuk dua wanita
warga China masing-masing didenda RM700 atau penjara sebulan oleh Mahkamah
Majistret di sini semalam.

Majistret Steve Ritikos menjatuhkan hukuman itu selepas semua tertuduh yang
berusia antara 23 hingga 38 tahun itu mengaku bersalah.

Mengikut pertuduhan, kesemua mereka didakwa
berhimpun bagi maksud sosial dengan melepak  yang melanggar Peraturan 6(1) Peraturan-peraturan
Pencegahan dan Pengawalan Penyakit Berjangkit (Langkah-langkah di Dalam Kawasan
Tempatan Jangkitan) 2020 di dalam sebuah kondominium di Tanjung Lobang pada
12.40 tengah malam, 26 April lalu.

Mereka didakwa mengikut Peraturan 11(1) peraturan sama yang mempuntukkan
hukuman penjara maksimum enam bulan atau denda sehingga RM1,000 atau
kedua-duanya jika sabit kesalahan.

Terdahulu, kesemua tertuduh dalam rayuan masing-masing memohon hukuman
ringan.

Bagaimanapun, Timbalan Pendakwa Raya Mohd Fillany Siji memohon mahkamah,
menjatuhkan hukuman setimpal terhadap tertuduh mengambil kira faktor
kepentingan awam yang melebihi kepentingan peribadi, ketika negara sedang
berusaha membendung wabak Covid-19.

See author's posts


Wanita salah guna dadah, mengamuk dijatuhkan hukuman

KUCHING: Seorang wanita didenda RM4,000 atau penjara enam bulan oleh Mahkamah Majistret hari ini setelah mengaku bersalah atas pertuduhan merosakkan harta benda di sebuah rumah penginapan, bulan lepas.

Tertuduh, Cathrina Ali, 39, membuat pengakuan itu di hadapan Majistret Zaiton Annuar selepas pertuduhan mengikut Seksyen 427 Kanun Keseksaan dibacakan kepadanya oleh jurubahasa mahkamah.

Mengikut pertuduhan, tertuduh pada masa itu disyaki di bawah pengaruh dadah ketika mengamuk sehingga mengakibatkan kerosakan harta benda di dalam sebuah bilik, rumah penginapan di Batu Kawa di sini sekitar 11.00 pagi pada 11 Mac lalu.

Fakta kes menyatakan bahawa seorang pekerja di rumah penginapan itu mendengar Cathrina mengamuk dan merosakkan barang-barang di dalam bilik yang didiaminya.

Setelah gagal meredakan tertuduh, pekerja tersebut akhirnya mendapatkan bantuan pihak polis untuk menangani situasi kejadian.

Pemeriksaan lanjut mendapati bilik dalam keadaan kucar-kacir dan basah akibat salah satu daripada pili paip dibuka dan dibiarkan mengalir. Pelbagai barangan lain turut rosak dalam kejadian tersebut.Pendakwaan dikendalikan Insp Merylene Lindan Andrew Mang, manakala Cathrina tidak diwakili peguam.Oleh NICKELYSON LAKUN

See author's posts


Produk keluaran Bumiputera perlu diperluas

KUCHING: Menteri Pembangunan Luar Bandar, Datuk Dr. Abd Latiff telah mengadakan lawatan kerja ke Program Usahawan di bawah bimbingan Jabatan Pertanian Sarawak di sini, semalam.

Beliau berkata, ekoran daripada lawatan tersebut pihaknya mendapati bahawa terdapat beberapa faktor halangan yang dialami oleh pengusaha dan pengilang Bumiputera yang perlu diperluaskan lagi.

Beliau berkata, produk-produk yang dihasilkan oleh kedua-dua usahawan tersebut adalah produk yang berkualiti tetapi perlu diperkembangkan lagi supaya mendapat hasil jualan yang memberangsangkan.

“Walaupun produk yang dihasilkan sangat bagus namun tanpa adanya bantuan pengiklanan sebagai platform pemasaran akan mengakibatkan produk itu tinggal di awangan sahaja.

Dr. Abd Latiff berkata demikian kepada pemberita selepas lawatan kerja ke Program Usahawan di bawah bimbingan Jabatan Pertanian Sarawak di Kuching di sini.

Sehubungan itu, pihak kementerian telah menyediakan beberapa inisiatif kepada usahawan terbabit bagi meningkatkan produk-produk keluaran dengan menggunakan platform digital online supaya produk sentiasa berpotensi dikembangkan ke tahap yang tinggi.

“Kita menyarankan agar usahawan menggunakan platform seperti Desamall@KPLB untuk memasarkan dan mempromosikan produk mereka kerana ini membolehkan produk keluaran tempatan ini menembusi pasaran global.

“Manakala dari sudut logistik, pengusaha perlu berfikir bagi menghantar barang dari lokasi ke destinasi penerima.

Tambah beliau lagi, salah satu cara untuk meningkatkan hasil jualan juga adalah dengan memastikan pelabelan produk-produk tempatan ini direka dengan menarik.

“Sekiranya produk yang dipasarkan mempunyai label yang menarik, ia akan dapat menarik perhatian pembeli. Selain itu, pengusaha juga dapat memasarkan produk dengan baik dan bukan hanya di Sarawak tetapi di seluruh dunia.

“Di samping itu, KPLB turut menyediakan platform bagi pengusaha untuk ‘design’ produk-produk mereka dengan melalui kerjasama bersama MARA. Turut hadir, Menteri Muda Kementerian Pemodenan Pertanian, Tanah Adat dan Pembangunan Wilayah Sarawak (MANRED), Datuk Dr. Abdul Rahman Ismail dan Ahli Dewan Undangan Negeri (ADUN) Demak Laut, Dr. Hazland Abang Hipni

Oleh Jeakqleyn Yacho

See author's posts


Messi jadi wira Barcelona

LIONEL Messi menjaringkan gol menarik menerusi gerakan solo ketika Barcelona menewaskan Napoli dalam saingan Liga Juara-Juara di Camp Nou awal pagi kelmarin.

Namun pasukan gergasi Sepanyol itu dilihat memerlukan sesuatu yang lebih istimewa daripada kapten pasukan itu dalam misi menewaskan Bayern Munich di suku akhir.

Messi menyumbang gol kedua selepas tandukan Clement Lenglet menghasilkan gol pertama sebelum Luis Suarez menyempurnakan sepakan penalti untuk membolehkan Barca pada satu ketika mendahului 3-0 di babak pertama di Camp Nou.

Bagaimanapun Lorenzo Insigne merapatkan jurang pada masa kecederaan separuh masa pertama dan keputusan 3-1 itu kekal sehingga tamat perlawanan sekali gus menyaksikan Barcelona mara menerusi agregat 4-2.

“Gol kedua memberikan tekanan kepada pihak lawan. Ia adalah sesuatu yang normal untuk berasa sedikit gementar,” kata jurulatih Barcelona, Quique Setien.

Messi memperoleh sepakan penalti disempurnakan Suarez selepas dikasari oleh pemain Napoli, Kalidou Koulibaly dan dilihat memerlukan rawatan selepas itu.

“Ia adalah tendangan yang kasar dan memerlukan rawatan tetapi saya tidak fikir akan menjadi masalah besar,” kata Setien mengulas mengenai insiden itu.

Selepas menamatkan saingan La Liga dengan ketinggalan lima mata di belakang Real Madrid, Barca meneruskan misi di Liga Juara-Juara dengan keraguan berhubung prestasi pasukan dan masa depan Setien.

Setien pada Jumaat lalu menyatakan beliau tidak mahu meletak jawatan jika Barcelona gagal di pentas Eropah namun selepas kegagalan di saingan domestik, kedudukannya mungkin bakal terancam.

See author's posts


Peminat La Liga kembali

KEMBALINYA peminat ke stadium di Sepanyol akan dikenakan batasan yang ketat, dengan penyokong harus mendaftar terlebih dahulu, bergilir-gilir menghadiri permainan dan suhu mereka diambil semasa ketibaan, menurut garis panduan yang dikeluarkan kepada kelab oleh La Liga.

Dokumen tersebut menggariskan peminat perlu mendaftar dengan maklumat jika ingin menghadiri pertandingan ketika bola sepak Sepanyol untuk membenarkan peminat kembali ke stadium dalam jumlah yang terhad berikutan Covid-19.

Semua permainan dimainkan dalam stadium kosong sejak musim ini disambung awal bulan ini.

Pada masa sama, kelab kemudian akan dibenarkan untuk memilih penyokong mana yang dibenarkan.

Pada hari perlawanan, penonton harus tiba di stadium dengan slot masa yang diperuntukkan tetapi tidak dibenarkan menonton perlawanan jika bacaan suhu melebihi 37.5 darjah celsius.

Dalam stadium , peminat mesti memakai topeng, menjaga jarak sosial dan keluar dalam satu barisan pada satu-satu masa di akhir perlawanan.

Sementara itu, kemudahan katering akan tetap ditutup tetapi peminat akan diberi dua botol air ketika masuk ke dalam stadium.

Presiden La Liga, Javier Tebas, beberapa kali menyatakan harapan bahawa sejumlah peminat dapat diizinkan kembali menyaksikan perlawanan sebelum musim Sepanyol yang ditangguhkan berakhir pada 19 Julai.

Namun, keputusan akhir terletak di tangan kerajaan.

Keputusan akhir mengenai masalah ini terletak di tangan Majlis Sukan Negara (CSD) Sepanyol, yang pertama kali harus berunding dengan Kementerian Kesihatan negara itu dan pihak berkuasa autonomi yang berbeza.

Sepanyol telah menjadi antara negara yang paling parah terkena wabak di Eropah, merekodkan lebih daripada 28,000 kematian berkaitan Covid-19 dan mendaftarkan hampir 300,000 kes. – AFP

See author's posts


Awang Tengah adakan rumah terbuka Aidilfitri di Lawas

LAWAS: Majlis rumah terbuka Aidilfitri Timbalan Premier Sarawak Datuk Amar Awang Tengah Ali Hasan diadakan pada sambutan Aidilfitri hari kedua dan ketiga nanti.

Rumah terbuka hari raya kedua dan ketiga itu diadakan di kediamannya di Lot 1937, Taman Klasik Lawas mulai 9.00 pagi hingga 5.00 petang.

Awang Tengah dan isteri Datuk Dayang Morliah Datuk Awang Daud menjemput orang ramai untuk menghadiri majlis rumah terbuka bagi memeriahkan lagi majlis nanti.

Turut dijangka hadir, semua pemimpin di Utara Sarawak.

Antaranya, Timbalan Menteri Industri Makanan, Komoditi Dan Pembangunan Wilayah Sarawak (M-FICORD) Datuk  Dr Abdul Rahman Ismail, Timbalan Menteri Pengangkutan Datuk Hasbi Habibollah, Ahli Parlimen Lawas Dato Henry Sum Agong, Ahli Dewan Undangan Negeri (ADUN) Batu Danau Paulus Palu Gumbang dan Setiausaha Politik kepada Premier Sarawak Awangku Jinal Abedin Dato Pengiran Jawa.ADUN Bukit Sari dan isteri turut mengucapkan Salam Aidilfitri dan Maaf Zahir dan Batin kepada semua penduduk Islam di Sarawak.

See author's posts


Usaha tingkat kualiti jalur lebar sedang dilaksanakan

SESI SOAL JAWAB… Menteri Komunikasi dan Multimedia Tan Sri Annuar Musa yang juga Ahli Parlimen Ketereh menjawab soalan pada Waktu Pertanyaan-Pertanyaan Menteri sempena Mesyuarat Pertama Penggal Kelima, Parlimen ke-14 di Bangunan Parlimen, semalam. • Foto BERNAMA

KUALA LUMPUR: Usaha untuk meningkatkan kualiti perkhidmatan jalur lebar sedang dilaksanakan melalui Pelan Jalinan Digital Negara (JENDELA), kata Menteri Komunikasi dan Multimedia, Tan Sri Annuar Musa.

Beliau berkata setakat suku keempat 2021, sebanyak 1,131 menara baharu telah siap dibina daripada 3,205 yang dirancang dan sebanyak 30,180 stesen pemancar siap dinaik taraf daripada 30,810 yang dirancang.

“Dalam masa sama, peratusan liputan 4G di kawasan berpenduduk di Malaysia turut diberi perhatian di mana ia telah meningkat kepada 95.40 peratus pada suku keempat 2021 berbanding 91.8 peratus sebelum pelaksanaan JENDELA pada suku kedua 2020,” katanya ketika menggulung perbahasan usul Menjunjung Kasih Titah Diraja bagi kementerian itu, di Dewan Rakyat, semalam.

Annuar berkata, sebanyak 1,890,899 daripada 2,527,184 premis yang dirancang telah siap dinaik taraf kepada capaian gentian optik.

Selain itu, sebanyak 437 lokasi telah dipasang dengan jalur lebar satelit (WiFi) daripada 839 lokasi yang akan disediakan manakala 402 lokasi lagi dalam peringkat pelaksanaan, tambahnya.

Menurutnya, kerajaan juga turut melaksanakan penyediaan infrastruktur jalur lebar menggunakan kaedah ‘Point of Presence’ hab gentian optik bagi memastikan jaringan dan liputan infrastruktur jalur lebar dapat diperluaskan ke kawasan sekitar sekolah dan berpenduduk dengan lebih baik lagi.

Sementara itu, Annuar berkata kerajaan mewajibkan sekurang-kurangnya 61 peratus kontrak prasarana Digital Nasional Bhd (DNB) perlu diberikan kepada Bumiputera.- Bernama

See author's posts


46 migran ditemui meninggal dunia

WASHINGTON: Sekurang-kurangnya 46 migran ditemui meninggal dunia di dalam dan sekitar treler traktor yang ditinggalkan di tepi jalan di Bandar San Antonio, Texas pada Isnin lalu.

Penemuan itu adalah salah satu bencana terburuk yang melibatkan migran di Amerika Syarikat (AS) dalam beberapa tahun kebelakangan ini selepas insiden sama juga di berlaku Bandar Texas yang terletak beberapa jam dari sempadan Mexico pada lima tahun lalu.

“Pada masa ini, kami menemui kira-kira 46 mayat dan diisytiharkan meninggal dunia” kata Ketua Bomba San Antonio, Charles Hood.

Beliau berkata, 16 orang dihantar ke hospital dalam keadaan hidup dan sedar yang terdiri daripada 12 golongan dewasa dan empat kanak-kanak.

Pada masa sama, tiada butiran awal mengenai umur atau kewarganegaraan migran yang meninggal dunia.

“Mangsa (migran) yang kami lihat panas apabila disentuh, mereka mengalami strok haba, keletihan selain tiada tanda air di dalam kenderaan.

“Ia adalah treler traktor yang disejukkan, tetapi tiada unit pendingin hawa yang berfungsi ,” kata Hood.

Pegawai berkata, tiga orang ditahan berhubung kejadian itu.

“Malam ini (Isnin) kita berhadapan dengan tragedi manusia yang mengerikan,” kata Datuk Bandar San Antonio Ron Nirenberg sambil memberitahu individu terlibat bakal dikenakan tindakan undang-undang.

San Antonio yang terletak kira-kira 250 kilometer dari sempada merupakan laluan transit utama bagi penyeludup manusia selain dicengkam oleh gelombang haba yang memecahkan rekod baru-baru ini yakni mencecah 39.5 darjah selsius pada Isnin lalu.

Kenderaan itu ditemui di jalan berhampiran Lebuhraya I-35, lebuh raya utama AS yang membentang sehingga ke sempadan Mexico.

Operasi kecemasan besar-besaran sedang dijalankan di tempat kejadian melibatkan polis, bomba dan ambulans.

Menurut Ketua Polis San Antonio, William McManus, pihak berkuasa pertama kali dimaklumkan melalui panggilan kecemasan sekitar 5.50 petang dan siasatan diserahkan kepada Jabatan Keselamatan Dalam Negeri Persekutuan.

Gabenor Texas Greg Abbott, seorang Republikan yang menyokong garis keras mengenai imigresen, mengecam Presiden Joe Biden berhubung bencana itu dan menyalahkan dasar sempadan terbuka.

Sementara itu, San Antonio pernah menjadi tapak tragedi migran yang sama pada 2017, apabila 10 orang mati lemas dalam treler yang panas terik dengan pengdingin hawa pecah dan lubang pengudaraan tersumbat ketika mengembara ke AS.

Puluhan lagi dimasukkan ke hospital akibat strok haba dan dehidrasi di dalam trak dipercayai membawa 200 orang, kebanyakannya melarikan diri apabila ia berhenti di kawasan parkir. -AFP

See author's posts


Kedudukan Kota Lama Baitulmaqdis dilulus

AMMAN:Jawatankuasa Luar Negara Majlis Eksekutif UNESCO sebulat suara meluluskan ketetapan mengenai kedudukan Kota Lama Baitulmaqdis dan kawasan temboknya.

Jurucakap Kementerian Luar Jordan, Daifallah Fayez yang dipetik Agensi Berita Jordan (Petra) sebagai berkata, ketetapan penting itu diluluskan ketika mesyuarat Majlis Eksekutif sesi 210, semalam.

Menurutnya, ia adalah hasil usaha diplomatik Jordan dengan penyelarasan bersama oleh Palestin, negara Arab dan Islam lain dalam pertubuhan Pertubuhan Bangsa-Bangsa Bersatu (PBB) itu.

Fayez menyatakan resolusi dan lampirannya mengesahkan semua elemen pendirian Jordan mengenai Kota Lama Baitulmaqdis dan temboknya, termasuk tempat suci umat Islam dan Kristian.

Katanya, ketetapan itu dan lampirannya menegaskan kembali bantahan terhadap pencabulan dan tindakan sepihak Israel di kota suci ini.

Resolusi itu juga menuntut Israel menghentikan pencabulan dan tindakan sepihak Israel ke atas Masjid Al-Aqsa dan Tanah Haram dan di kawasan Kota Lama Baitulmaqdis serta kawasan temboknya, tambah Fayez.

Petra melaporkan bahawa resolusi dan lampiran itu juga menolak semua bentuk tindakan Israel yang bertujuan mengubah karektor dan identiti Kota Suci itu, dan menegaskan kembali 18 resolusi UNESCO sebelum ini berkaitan Baitulmaqdis.

Resolusi UNESCO itu, kesemuanya menyatakan kekecewaan terhadap kegagalan Israel selaku penceroboh, menghentikan aktiviti penggalian, pembinaan terowong dan semua kerja tidak sah di Baitulmaqdis Timur, seperti yang dituntut undang-undang antarabangsa, kata jurucakap itu.

Laporan Ketua Pengarah UNESCO yang dikemukakan untuk sesi berkenaan menyatakan, ia merujuk kepada surat yang telah dihantar Jordan dan Palestin kepada organisasi itu berhubung pencabulan di Baitulmaqdis.

Resolusi itu juga menuntut supaya mempercepatkan proses pelantikan wakil tetap Ketua Pengarah UNESCO ke Kota Lama  bagi memantau pelaksanaan semua prosedur di bawah mandat pertubuhan serta menggesa penghantaran misi pemantau UNESCO di Baitulmaqdis bagi memantau semua pencabulan Israel, tambahnya.-Bernama

See author's posts


Welfare Task Force terima 1,212 permohonan bakul makanan

MIRI: ‘Welfare Task Force’ telah menyelesaikan sebanyak 867 permohonan bantuan bakul makanan di Bahagian Miri sejak ia ditubuhkan di bawah Jawatankuasa Pengurusan Bencana Bahagian (JPBB) Miri pada 4 Julai lalu.

JPBB Miri dalam satu kenyataan media berkata,  ‘Welfare Task Force’ yang terdiri daripada 15 rakan strategik JKM iaitu daripada badan-badan pertubuhan bukan kerajaan (NGO) ini merupakan usaha perintis pihaknya dalam tempoh PKP untuk menyelesaikan aduan dan rujukan permohonan bantuan bakul makanan selain penyelesaian kepada ‘bendera putih’.

“Berdasarkan laporan sekretariat ‘Welfare Task Force’ iaitu Pejabat Kebajikan Masyarakat Bahagian Miri, sebanyak 1,212 permohonan bantuan bakul makanan telah diterima untuk tempoh 4 Julai sehingga 14 Julai lalu.

” Sebanyak 867 permohonan telah diselesaikan iaitu masing-masingnya 490 permohonan di Daerah Miri, lima di Daerah Bekenu, dan 372 di lain-lain Daerah dalam Bahagian Miri yang tidak dinyatakan oleh NGO.

“Permohonan selebihnya iaitu sebanyak 345 permohonan yang diterima pada 13 Julai 2021 dalam proses mendapatkan NGO untuk menghantar bantuan bakul makanan,” katanya.

Tambah kenyataan itu lagi,  ‘Welfare Task Force’ yang ditubuhkan ini telah menyelesaikan hampir kesemua isu ‘bendera puith’ yang dikesan di Bahagian Miri.

“Berdasarkan rujukan dan aduan yang diterima termasuklah untuk kes ‘bendera putih’ berulang, pegawai JKM akan menjalankan siasatan ke rumah mereka.

” Dengan adanya kolaborasi antara agensi kerajaan bersama NGO,syarikat swasta dan orang awam di bawah ‘Welfare Task Force’ ini, ramai pemohon bantuan bakul makanan yang benar-benar memerlukan telah dibantu, ini termasuk penerima dari kalangan bukan warganegara Malaysia,” katanya.

Walau bagaimanapun, katanya ada juga pihak yang mengambil kesempatan melalui trend ‘bendera putih’ ini.

“Berdasarkan hasil siasatan pegawai JKM, mereka yang menaikkan ‘bendera putih’ ini adalah untuk cuba nasib, pengaruh rakan-rakan, pengaruh sosial media malah ada yang menjual semula bantuan bakul makanan yang diterima untuk mendapatkan wang.

“Pihak JKM dan NGO turut diminta agar menasihatkan penerima menurunkan ‘bendera putih’ sebaik sahaja bantuan diterima,” ujarnya.

See author's posts


Jalan masuk ke Lorong Stakan 3 ditutup sementara mulai 26 Jun ini

PADAWAN: Jalan masuk ke Lorong Stakan 3 dari Jalan Ranger Depot akan ditutup sementara 26 Jun hingga 7 Ogos ini mulai 8.30 pagi hingga 4.30 petang.

Pihak Majlis Perbandaran Padawan (MPP) dalam kenyataan di laman media sosial Facebook memaklumkan, ini bagi memberi ruang kepada pihak majlis untuk kerja-kerja penyelenggaraan parit.

Menurut kenyataan itu lagi, hanya laluan keluar ke Jalan Ranger Depot yang akan dibuka sepanjang tempoh berlangsungnya penyelenggaraan tersebut.

Berikutan itu, pengguna jalan raya bagi laluan berkenaan dinasihatkan merancang perjalanan, dan mematuhi tanda-tanda isyarat dan peraturan-peraturan jalan raya yang ditetapkan.

See author's posts


Penduduk dunia semakin pemurah

KANAK-kanak Afghanistan sedang menikmati makanan di Jalalabad. • Foto AFP

BANDAR RAYA NEW YORK: Satu laporan mengenai tahap kebahagiaan penduduk dunia mendapati bahawa krisis telah meningkatkan amal kebajikan dan perasaan saling membantu dalam kalangan masyarakat bagi berdepan dengan pelbagai konflik, lapor AFP kelmarin.

Laporan Kebahagiaan Dunia yang dikeluarkan oleh Rangkaian Penyelesaian Pembangunan Mampan Pertubuhan Bangsa-Bangsa Bersatu (PBB) itu dibuat berdasarkan data kaji selidik penduduk di 150 buah negara.

Ia mengkaji kebahagiaan penduduk dunia, negara-negara dengan penduduk paling bahagia dan tidak bahagia serta faktor-faktor yang membawa kepada keadaan-keadaan tersebut.

Selepas dua tahun hidup dalam persekitaran pandemik Covid-19, laporan yang memasuki tahun ke-10 itu menemui hasil di luar jangkaan.

“Apa yang mengejutkan adalah secara global, terdapat peningkatan besar bagi tiga jenis amal kebajikan iaitu memberi sumbangan derma kepada pertubuhan kebajikan, membantu orang asing dan kerja-kerja sukarelawan,” kata salah seorang pengarang laporan, John Helliwell.

Tambah Helliwell, bantuan kepada orang asing meningkat pada tahun lepas berbanding sebelum pandemik dengan kadar yang signifikan di kebanyakan negara seluruh dunia.

“Purata global bagi ketiga-tiga bentuk amal kebajikan itu didapati meningkat 25 peratus pada 2021 berbanding tempoh sebelum pandemik,” ujarnya.

Berdasarkan Laporan Kebahagiaan Dunia 2022, Finland menjadi negara paling bahagia di dunia untuk tahun kelima berturut-turut.

Negara Nordic dan sekitarnya seperti Denmark, Norway, Sweden dan Iceland turut mendapat mata tertinggi dengan Denmark di tempat kedua, Iceland ketiga, Sweden di tempat ketujuh dan Norway di tangga kelapan.

Menurut laporan tersebut, faktor yang menjadi penyumbang kepada situasi itu adalah jangka hayat yang sihat, Keluaran Dalam Negara Kasar per kapita, bantuan sosial pada waktu sukar, kes rasuah yang rendah dan kepercayaan sosial yang tinggi.

Turut menjadi penyebab utama adalah sifat pemurah masyarakat di mana orang ramai bersama-sama menjaga antara satu sama lain serta kebebasan untuk membuat keputusan penting dalam kehidupan.

Menurut Helliwell, krisis di seluruh dunia telah memberikan kesan yang positif dan buruk pada masa sama bagi masyarakat dunia.

“Bagaimanapun secara umum, orang ramai optimis dengan perasaan muhibah dalam masyarakat mereka. Jadi, apabila berlakunya bencana dan mereka lihat ramai orang memberikan sumbangan, mereka turut sama terdorong untuk melakukan hal sama.

“Penduduk dunia lebih bekerjasama untuk berdepan dengan krisis-krisis tersebut,” jelasnya.

Sementara itu, menurut laporan yang sama, Malaysia berada pada kedudukan ke-70, dengan mencatatkan trend penurunan bagi tempoh empat tahun lepas.

Pada 2018, negara ini berada pada tangga ke-35 bagi negara paling bahagia di dunia, dan terus merosot ke kedudukan ke-80 pada 2019, 82 pada 2020 dan 81 bagi 2021. – AFP

See author's posts


Penyertaan BTC Edisi Kedua kini dibuka

BAU: Penyertaan bagi kejohanan sukan larian lasak Borneo Trail Classic (BTC) Edisi Kedua anjuran Bold Warriors Adventure and Exploration Club kini dibuka.

Menurut Pengarah Urusan Spartan Global Licensed Michael Goodwin, BTC Edisi Kedua ini akan diadakan pada 7 Oktober 2023 di lokasi yang sama dengan edisi pertama.

“BTC Edisi Pertama telah berlangsung dengan jayanya di Redeems Centre, Kampung Apar pada Sabtu dengan perasmian penutupan sekali gus penyampaian hadiah kepada pemenang-pemenang disempurnakan oleh Presiden Pertubuhan Pergerakan Penyelidikan dan Pembangunan Singai Sarawak (REDEEMS), Datuk Peter Nansian Ngusie.

“BTC pada kali ini telah diadakan selama dua hari iaitu pada 15 hingga 16 Oktober 2022 dan berjaya menghimpun lebih 1,700 peserta dari seluruh dunia dengan menampilkan dua kejohanan berlainan jarak iaitu 100km Trail Ultra dan 50km Trail Run, bersama-sama dengan 21km, 10km, 7km termasuk larian kanak-kanak (1 dan 3km),”jelasnya dalam satu kenyataan media.

Keseluruhan denai telah melalui Pusat Hidupan Liar Matang, Taman Keluarga Matang, Gunung Singai dan kawasan perkampungan Singai.

Untuk rekod, BTC adalah perhentian ketujuh daripada sembilan perhentian di seluruh dunia dan satu-satunya hentian yang terletak di Asia Tenggara di bawah Kejohanan Dunia Spartan Trail 2022.

Ia merupakan sebahagian daripada siri kejohanan larian denai paling berprestij di dunia iaitu Spartan Trail World Championship.

Orang ramai kini boleh menghantar penyertaan atau mendapatkan keterangan lebih lanjut dengan melayari laman web www.borneorailclassic.com atau menghantar e-mel ke ruready@borneorailclassic.com.

See author's posts


JKKK dibenar laksana projek RTP

SPAOH: Jawatankuasa Kemajuan dan Keselamatan Kampung (JKKK) negeri ini diberi keizinan untuk melaksanakan projek transformasi luar bandar (RTP) bernilai hingga RM200,000.00.

Menurut Timbalan Ketua Menteri, Datuk Amar Douglas Uggah Embas, mereka (JKKK) akan dibenarkan untuk melaksanakan projek itu sendiri melalui gotong-royong atau melibatkan kontraktor berdaftar pilihan mereka.

“Kabinet negeri dalam mesyuaratnya  baru-baru ini telah memutuskan perkara tersebut,” katanya pada mesyuarat Parti Pesaka Bumiputera Bersatu (PBB) di Dewan Komuniti Spaoh, di sini semalam.

Tambahnya, agensi teknikal seperti Jabatan Kerja Raya atau Jabatan Pengairan dan Saliran akan membantu JKKK dan ditugaskan untuk menyiapkan BQ (Bill of Quantities) bagi projek yang mereka laksanakan.

“BQ akan menetapkan spesifikasi projek dan bahan, penjadualan pembinaan, kos dan lain-lain. Saya berharap ahli JKKK dapat memainkan peranan aktif dalam pelaksanaannya hingga selesai,” ujarnya.

Sementara itu, Uggah yang juga Ahli Dewan Undangan Negeri Bukit Saban meminta anggota parti untuk mempersiapkan diri menghadapi pilihan raya negeri akan datang.

“Saya yakin penduduk di sini akan tetap menjadi penyokong kuat kerajaan negeri GPS kerana berorientasikan rakyat dan dasar pembangunan luar bandar yang lebih besar.

“Saya juga percaya, mereka akan menolak parti pembangkang seperti Parti Sarawak Bersatu atau PKR yang juga mengintai kerusi itu,” tegasnya.

Oleh Nur Ain Otsman

See author's posts


Tiga lelaki ditahan miliki dadah

KUCHING: Polis dari Padawan memberkas tiga orang suspek kerana kegiatan penyalahgunaan dadah pada petang Ahad di sebuah rumah di Taman Sri Cahaya, Batu Kawa Tondong akan dihukum mati sekiranya disabit kesalahan.

Ketua Polis Padawan Superintenden Aidil Bolhassan berkata, polis bertindak berikutan maklumat yang diterima.

Sepasukan polis dihantar ke rumah berkenaan pada 5.30 petang dan memberkas ketiga-tiga suspek di dalam sebuah bilik.

Semua suspek, berusia di antara 18 hingga 23 dari Padawan dikesan positif dadah dan didapati memiliki satu kotak besi berwarna biru dengan sticker bertulis HIAP SIN ENTERPRISE S/B MJC MOTORS.

Polis yang menjalankan pemeriksaan teliti ke atas kotak tersebut telah menjumpai empat paket plastik lutsinar sederhana besar dan 11 paket plastik berwarna biru berisi ketulan-ketulan kristal disyaki dadah berbahaya jenis Syabu seberat 55.50 gram di dalam kotak besi tersebut.

Ketiga-tiga suspek ditangkap dan akan didakwa di bawah Seksyen 39B Akta Dadah Berbahaya 1952 kerana memiliki dadah melebihi 50 gram.

Suspek mendakwa mereka mendapat dadah tersebut selepas membuat pembayaran menerusi bank.

Semua suspek ditahan untuk siasatan lanjut dan akan didakwa kerana memiliki dan menyalahgunakan dadah.

See author's posts


Kampung Tara ‘bermandi darah’

KANO: Ibarat ‘bermandikan darah’ begitulah insiden pembunuhan yang berlaku di Kampung Tara di barat laut Nigeria, berhampiran sempadan Niger, semalam.

Dalam kejadian pembunuhan itu, seramai 16 penduduk terbunuh manakala sembilan lagi cedera ditembak sekumpulan lelaki bersenjata.

Pegawai kerajaan, Saidu Naino Ibrahim, berkata selain membunuh, kumpulan lelaki terbabit turut mencuri lebih 100 lembu penduduk kampung.

Katanya, penyerang dipercayai dari Dogon Zango dan menjadikan hutan berhampiran di luar wilayah Rugu sebagai markas mereka.

“Kumpulan pencuri ini melakukan jenayah di sekitar perkampungan berhampiran, bergerak dari kampung ke kampung untuk membunuh dan merampas harta penduduk,” katanya.

Serangan itu berlaku sebelum subuh dan ia adalah satu daripada siri serangan dilakukan kumpulan pencuri sejak bertahun lalu yang sering bertindak ganas termasuk membunuh, merompak dan menculik.

Seorang penduduk, Lawwali Umeh berkata, penyerang datang dengan motosikal dan melepaskan senjata kepada penduduk kampung.

“Kami mengebumikan 16 mayat manakala sembilan lagi cedera parah,” katanya.

Suruhanjaya Tinggi Pertubuhan Bangsa-bangsa Bersatu bagi Pelarian (UNHCR) memberi amaran mengenai keganasan di barat laut Nigeria dan ia dijangka mengakibatkan penghijrahan penduduk ke Niger.

UNCHR mendedahkan, sejak Januari lalu, seramai 7,660 pelarian kebanyakannya wanita dan kanak-kanak lari dari Nigeria ke Maradi.

Di Malabo, sekurang-kurangnya 20 orang terbunuh, manakala 600 lagi cedera selepas satu siri letupan kuat melanda kem tentera di Equatorial Guinea, kata Presiden Teodoro Obiang Nguema sambil mendakwa ia disebabkan kecuaian tentera.

Saluran TVGE menyiarkan rakaman bangunan hancur dan terbakar selepas empat letupan itu merosakkan kem Nkoa Ntoma di ibu negara ekonomi Bata dan kawasan sekitarnya.

Mangsa termasuk kanak-kanak dilihat ditarik keluar dari runtuhan sementara mereka tercedera terbaring di lantai hospital.

Letupan disebabkan kecuaian unit yang bertugas menyimpan bahan letupan, dinamit dan peluru,” kata Obiang Nguema dalam satu kenyataan di televisyen tempatan.

Sementara itu, anak lelakinya, Teodoro Nguema Obiang Mangue, Naib Presiden yang bertanggungjawab untuk pertahanan dan keselamatan, muncul dalam rakaman televisyen sedang memeriksa kerosakan di lokasi letupan, ditemani pengawal warga Israel.

Teodorin, seperti diketahui, dilihat sebagai pengganti presiden yang dilantik.

Kem yang mana letupan pertama melanda pada sebelah petang, menempatkan aset pasukan khas tentera, menurut seorang wartawan TVGE.

Sepanyol, bekas penjajah di Equatorial Guinea, mendesak melalui kedutaan Malabo untuk rakyatnya tinggal di rumah berikutan letupan itu.

Bata adalah bandar terbesar di Afrika tengah yang kaya dengan minyak dan gas, di mana sekitar 800,000 daripada 1.4 juta penduduk negara itu tinggal di sana, kebanyakan mereka berada dalam kemiskinan.

Equatorial Guinea dipimpin Obiang Nguema berusia 78 tahun selama hampir 42 tahun.

Pemimpin pembangkang dan organisasi antarabangsa kerap menuduh Obiang Nguema melakukan pelanggaran hak asasi manusia. – AFP

See author's posts


Seniman veteran ‘Wahid Satay’ meninggal dunia pada usia 93 tahun

SINGAPURA: Seniman veteran Abdul Wahid Ahmad atau lebih dikenali sebagai ‘Wahid Satay’, 93, menghembuskan nafas terakhir 8.15 pagi tadi di rumah cucu beliau di sini hari ini.

Menurut anak kedua beliau Hafizah Abdul Wahid, 67, kesihatan bapanya mula merosot sejak dua minggu lalu selepas keluar dari Hospital Changi bagi menerima rawatan berkaitan sakit kencing manisnya.

“Arwah masih riang dan boleh bercakap sebelum ini. Beliau mula terlantar di katil sejak dua minggu lalu. Arwah turut menghidap sakit darah tinggi dan jantung,” kata Hafizah ketika dihubungi Bernama.

Abdul Wahid yang mula aktif dalam dunia lakonan sejak 1957 dan membintangi lebih 30 filem meninggalkan enam orang anak.

Isteri beliau telah meninggal dunia pada 1995.

“Saya hanya mengharapkan doa dari seluruh peminat bapa di Malaysia agar roh bapa dicucuri rahmat Allah SWT, ditempatkan dalam Jannah dan ditempatkan dalam kalangan roh para solihin,” kata Hafizah dalam nada sebak.

Beliau menyatakan terasa “amat kehilangan” kerana sentiasa bersama bapanya untuk ke mana-mana sahaja termasuklah ke Malaysia.

Menurut Hafizah jenazah bapanya akan yang disemadikan di Pusara Aman di sini selepas solat zohor nanti.

Ketika ini jenazah masih berada di rumah anak beliau Mahirah Mohd Yasin di Blok 57, Teban Gardens Road, #14-469, Teban View.

Allahyarham pernah memenangi Anugerah Oskar Black Gold bagi kategori Pelakon Lelaki Terbaik di Pesta Filem Asia, Manila pada 1963, Pelawak Terbaik dalam Pesta Filem Asia di Taiwan pada 1966 dan Anugerah Perdana Emas oleh MediaCorp dalam acara Pesta Perdana pada 2007.

Kali terakhir Allahyarham membuat kemunculan di khalayak ramai adalah semasa persembahan di majlis koktel sempena Festival Filem Malaysia ke-32 di Encore Melaka pada Disember 2022.

Allahyarham yang sentiasa membawa watak komedi merupakan antara seniman terkenal filem Melayu era Jalan Ampas.

Gelaran ‘Wahid Satay’ tercetus daripada filem ‘Pontianak’, di mana beliau bekerja sebagai penjual sate yang diganggu mahluk itu.

Dilaporkan filem Pontianak lakonan bersama Maria Menado dapat bertahan selama tiga bulan di Panggung Cathay dan memberikan saingan kepada filem Hollywood, Samson and Delilah.

Filem lakonan Allahyarham yang masih mendapat tempat dan terus diingati termasuklah ‘Badang’.            – Bernama

See author's posts


MoU antara kerajaan, PH berkuat kuasa sehingga Parlimen dibubarkan

SIDANG MEDIA … Menteri Komunikasi dan Multimedia, yang juga Pengerusi Pasukan Khas Jihad Tangani Inflasi Tan Sri Annuar Musa pada sidang media di Bangunan Parlimen hari ini. Turut hadir, Menteri Perdagangan Dalam Negeri dan Hal Ehwal Pengguna Datuk Seri Alexander Nanta Linggi (kanan). • Foto BERNAMA

KUALA LUMPUR: Memorandum Persefahaman (MoU) Transformasi dan Kestabilan Politik antara kerajaan Persekutuan dan Pakatan Harapan (PH) akan terus berkuat kuasa sehingga Parlimen dibubarkan.

Menteri Komunikasi dan Multimedia Tan Sri Annuar Musa bagaimanapun berkata ia terpulang kepada pihak yang menandatangani perjanjian itu, sekiranya ingin menyemak semula perkara berkenaan.

Beliau berkata MoU sedia ada tidak mempunyai tarikh luput tetapi dicatatkan di bawah Perkara 3(1) bahawa MoU itu berkuat kuasa dari tarikh ia ditandatangani hingga parlimen dibubarkan.

“… setakat MoU yang sedia ada, masih kekal berkuat kuasa, cuma kekeliruan timbul kerana ada satu klausa dalam MoU itu yang menyatakan kerajaan tidak akan mengusulkan pembubaran Parlimen sebelum 31 Julai.

“Jadi, tidak ada usul pembubaran Parlimen sehingga akhir bulan ini. Kalau selepas bulan ini (klausa Parlimen dibubarkan)…  terpulang kepada Perdana Menteri dan kerajaan,” katanya kepada pemberita pada sidang media di Bangunan Parlimen semalam.

Annuar diminta mengulas kenyataan Setiausaha Agung UMNO Datuk Seri Ahmad Maslan bahawa UMNO tegas untuk tidak melakukan sebarang lanjutan MoU antara kerajaan dengan PH.

Annuar berkata MoU itu bukan melibatkan parti (UMNO) tetapi ia adalah antara PH dan Perdana Menteri untuk mengekalkan kestabilan politik.

Katanya MoU berkenaan bukan hanya melibatkan soal pembubaran Parlimen namun meliputi pelbagai perkara lain yang dicapai antara Perdana Menteri dan pembangkang.

Memorandum berkenaan mempunyai enam agenda merangkumi pemerkasaan pelan Covid-19, transformasi pentadbiran, pembaharuan Parlimen, kebebasan institusi kehakiman, Perjanjian Malaysia 1963 (MA63) dan pembentukan jawatankuasa pemandu.

Ditanya mengenai cadangan pelantikan Timbalan Perdana Menteri, Annuar berkata soal jawatan itu tidak perlu difikirkan sebaliknya lebih baik memfokus kepada masalah rakyat yang sedang berdepan kenaikan harga barangan ketika ini.

“Kita (harus) terus bekerja sebagai satu pasukan dan lebih baik lagi kalau pembangkang juga turut memberikan kerjasama mengekalkan kestabilan supaya kita boleh berfungsi sebagai sebuah kerajaan.

“… kalau kita rasa sudah sampai (masa) hendak mengadakan pilihan raya, eloklah segera kita adakan… tetapi pada masa ini, pada saya polemik politik ada baiknya dikurangkan dan kita tumpu untuk berkhidmat kepada rakyat,” katanya. – Bernama

See author's posts


Liga SSC-FAS ditangguh

PERBADANAN Sukan Sarawak (SSC) semalam telah mengumumkan aksi Liga Bola Sepak SSC-FAS 2021 akan ditangguhkan susulan penularan Covid-19.

Ketua Pegawai Eksekutif SSC, Dr. Ong Kong Swee dalam satu kenyataan kepada media semalam memberitahu kejohanan itu ditangguhkan sebagai langkah untuk membendung penularan wabak Covid-19 yang sedang melanda negeri ini.

“Sehubungan dengan keadaan pandemik Covid-19 semasa, pihak pengurusan SSC dan Persatuan Bola Sepak Sarawak (FAS) telah bersetuju untuk menangguhkan dahulu penganjuran liga tersebut ke satu tarikh yang akan dimaklumkan kemudian. Segala kesulitan yang timbul amatlah dikesali,” katanya.

Dr Ong berkata SSC dengan kerjasama FAS sebelum ini telah menganjur dan melaksanakan Liga Bola Sepak SSC-FAS 2021, dan ia adalah merupakan salah satu usaha untuk membangunkan Program Pembangunan Bola Sepak pelbagai peringkat di negeri ini.

Liga Bola Sepak SSC-FAS yang telah bermula pada Mac lalu, disertai sebanyak 11 buah pasukan bawah umur 25 tahun yang menyertainya.

Liga tersebut akan dibahagikan kepada tiga zon terdiri daripada 11 buah pasukan meliputi Zon Selatan iaitu Kuching City FC, Serian FA, Samarahan FA, Sarawak United ll FC (Piala Presiden), manakal Zon Tengah pula iaitu Sri Aman FA, Sarikei FA, Sibu FA dan Kapit FA dan bagi Zon Utara pula iaitu Mukah FA, Bintulu FA dan Miri FA.

Liga SSC-FAS ini dijalankan secara round-robin (timbal-balik). Juara dan Naib Juara bagi setiap kumpulan (Zon) akan layak ke pusingan seterusnya yang menempatkan sebanyak enam pasukan bagi dua pasukan terbaik setiap zon (Group of 6 team).

Group of 6 team akan diadakan secara karnival dan bahagian Bintulu telah dipilih sebagai tuan rumah bagi merebut gelaran kejuaraan Liga SSC/FAS.

Oleh ADI SAFARMAN

See author's posts


UKURAN PENCAPAIAN GPS

KANOWIT: Manifesto kerajaan Gabungan Parti Sarawak (GPS) telah mencapai kejayaan apabila Dewan Rakyat semalam telah meluluskan Rang Undang-Undang (RUU) pindaan Perlembagaan Perjanjian Malaysia 1963 (MA63).

Ketua Menteri, Datuk Patinggi Tan Sri Abang Johari Tun Openg berkata, kejayaan itu adalah bukti perjuangan GPS dalam mempertahan dan membela hak-hak Sarawak mengikut Perlembagaan Persekutuan, Perjanjian Malaysia 1963 (MA63), Perlembagaan Negeri Sarawak dan juga Undang-Undang Negeri Sarawak.

“Jangan seperti orang lain..minta merdeka..terus nak keluar (dari Malaysia). GPS ikut undang-undang. Jadi, kita beritahu kerajaan pusat supaya pertahankan hak kami (Sarawak) berlandaskan MA63, laporan Jawatankuasa Antara Kerajaan (IGC) dan Perlembagaan Persekutuan.

“Dulu Pakatan Harapan (PH) kata nak ubah (pinda) undang-undang tetapi dia pinda satu sahaja iaitu Perkara 1(2) Perlembagaan Persekutuan (menjadikan Sabah dan Sarawak sebagai rakan kongsi dengan Semenanjung) tetapi perkara Perkara 160 dia (PH) tidak mahu ubah,” jelasnya semasa berucap pada Majlis Pemimpin Bersama Rakyat di Dewan Penghulu Seribu, Nanga Tada, petang tadi.

Katanya, pindaan Perkara 160 adalah wajar dilakukan kerana memuatkan definisi Persekutuan yang masih dinyatakan ‘Persekutuan’ itu adalah ‘Persekutuan Tanah Melayu’.

“Mana boleh..1957 kita belum Malaysia. Jadi kita perlu pinda dan masukan M63,” tegasnya.

Katanya, pengalaman pahit sepanjang 22 bulan PH memerintah Putrajaya juga telah memaksa pelbagai strategi tindak balas dirancang bagi menjadikan Sarawak mampu berdikari.

“Antaranya ialah mengenakan cukai jualan negeri (SST) sebanyak 5.0 peratus produk petroleum negeri daripada PETRONAS,” ujarnya lagi.

Tambahnya, pengenalan cukai jualan ke atas produk petroleum menjadi aliran pendapatan baharu kepada Sarawak sebagai alternatif membiayai dana bagi menyokong program pembangunan di negeri ini.

Pengerusi GPS itu turut berterima kasih kepada penyandang kerusi DUN Ngemah, Alexander Vincent yang telah bersama Kerajaan dahulu.

“Dan kini kita ada calon baharu, memang pemimpin bertukar ganti. Kita dalam GPS bersatu untuk menjadi satu platform yang kuat dan kita mahu Ngemah pun kuat.

“Apabila Ngemah, Machan, Bukit Goram, Pelagus dan lain-lain kuat, GPS akan menjadi kerajaan yang kuat dalam Malaysia yang boleh kita banggakan,” ujarnya.

Dedahnya, semenjak menjadi Ketua Menteri beliau bekerja rapat dengan mendiang Tan Sri James Jemut Masing.

“Agensi Pembangunan Ulu Rajang (URDA) sampai ke Nanga Mujong ada jambatan masuk kita mahu buat sampai Belaga, impian James Masing belum habis lagi, kita sebagai kawan dan rakan James Masing mesti teruskan impiannya.

“Sebab itu saya minta perpaduan kita kukuh, saya adalah Ketua Menteri untuk semua rakyat Sarawak, sebab itu saya tubuhkan URDA kita beri RM1.5 bilion kepada URDA untuk menbangunkan Ulu Rajang.

“Kita berdoa kepada Tuhan, Kawasan Rascom kita akan beri jumlah yang sama untuk pembangunan di kawasan ini. Sudah tentu orang di sini mestilah sebulu dengan kita, senang saja berunding.

“Pemimpin minta pembangunan pertanian dilaksanakan di sini sebab jalan sudah ada, nanti kalau calon GPS DUN Ngemah, Anyi Jana menang kita memanglah akan rancang sebaik-baik di sini dan juga dari sudut pendidikan,” ujarnya lagi.

Turut hadir ialah Timbalan Menteri Kesihatan yang juga Ahli Parlimen Kanowit, Datuk Aaron Ago Dagang, Timbalan Setiausaha Kerajaan Negeri Sarawak (Transformasi Sosio Ekonomi), Dato Sri Mohamad Abu Bakar Marzuki, Setiausaha Tetap Kementerian Pembangunan Bandar dan Sumber Asli, Datu Sr Zaidi Mahdi, Timbalan Presiden Parti Rakyat Sarawak (PRS), Datuk Joseph Salang Gandum serta yang lain.

Oleh AKUN GIMAN

See author's posts


Rusuhan kembali ‘hantui’ Hong Kong

HONG KONG: Hong Kong
kembali berdepan rusuhan antikerajaan ketika wabak Covid-19 semakin pulih,
menyebabkan polis terpaksa menggunakan penyembur lada untuk menyuraikan peserta
terbabit di sebuah pusat beli-belah pada cuti umum Hari Pekerja, semalam.

Demonstrasi itu
bagaimanapun gagal mencatat jumlah penyertaan besar yang diharapkan penganjur,
dan pihak polis tidak berdepan sebarang masalah menyuraikan penunjuk perasaan
berkenaan.

Namun, ia memberi
petunjuk bahawa kemelut politik Hong Kong belum berakhir dan hanya ‘berehat’
seketika susulan pandemik Covid-19.

Peserta mula berhimpun
di ruang atrium sebuah plaza di Sha Tin, kira-kira jam 7 petang semalam, sambil
menyanyikan lagu rasmi gerakan antikerajaan dikenali sebagai ‘Glory to Hong
Kong’.

Pada mulanya, polis
sekadar mengarahkan peserta bersurai dan menutup lokasi kejadian, termasuk di
tingkat atas plaza terbabit, sambil memberi amaran bahawa tindakan mereka itu
melanggar larangan berhimpun yang dikuatkuasakan, baru-baru ini.

Perusuh kemudian
melaungkan slogan antikerajaan dan terbabit dalam beberapa pergaduhan dengan
polis, menyebabkan pihak berkuasa terpaksa menggunakan penyembur lada.

Pasukan polis di
seluruh bandar ini diletakkan dalam keadaan bersiap sedia setelah mesej
menggesa orang ramai berhimpun di Mong Kok, Causeway Bay, Sai Ying Pun, Tai Po
dan Kwun Tung, tular minggu ini.

Gesaan itu dibuat
selepas polis menolak permohonan mengadakan perhimpunan Hari Pekerja, dengan
memberikan risiko kesihatan sebagai faktor.

Sebagai alternatif,
pembangkang daripada Persekutuan Kesatuan Pekerja merancang untuk menubuhkan 50
gerai jalanan bagi mempromosikan hak pekerja. – AFP

See author's posts


Penduduk sambut baik Program Imunisasi Covid-19

PANTU: Program Imunisasi Covid-19 Kebangsaan Fasa 2 yang berlangsung di Pusat Pemberian Vaksin (PPV) Dewan Sri Pantu  nyata mendapat sambutan amat memberangsangkan daripada penduduk dari sekitar kawasan ini.

Ia terbukti apabila seramai 800 penduduk dari sekitar kawasan ini telah menerima suntikan vaksin Covid-19 semenjak bermulanya program fasa kedua itu di sini bermula Sabtu lepas hingga semalam (Isnin).

Utusan Sarawak ketika hadir di PPV di Dewan Sri Pantu pagi semalam dimaklumkan oleh sumber bahawa seramai 250 individu layak menerima suntikan vaksin itu pada hari pertama perlaksanaan program berkenaan.

Hari kedua perlaksanaan program itu di PPV itu juga menyaksikan seramai 250 individu hadir bagi tujuan suntikan vaksin tersebut sebelum angka berkenaan meningkat kepada 300 individu semalam.

“Angka ini jelas menunjukkan bahawa wujudnya kesedaran dalam kalangan penduduk luar bandar Sri Aman untuk melindungi nyawa diri sendiri dan ahli keluarga daripada dijangkiti Covid-19.

“Kita berharap agar angka ini terus meningkat sejajar dengan usaha kerajaan untuk melipatgandakan pemberian suntikan vaksin Covid-19 ini bagi Bahagian Sri Aman,” kata sumber di lokasi.

Bagaimanapun PPV Dewan Sri Pantu kata sumber telah mengalami kesesakan pada hari pertama dan kedua perlaksanaan program itu sebelum keadaannya menjadi lebih reda semalam.

“Kami menasihat penduduk agar tidak terlalu tergesa-gesa untuk mendapatkan suntikan vaksin Covid-19 di dewan ini kerana program fasa kedua ini akan berakhir pada 30 Jun ini atau disambung ke bulan Julai ini.

“Rancang masa yang sesuai untuk hadir ke dewan ini bagi menerima suntikan vaksin tersebut demi mewujudkan keadaan lebih selesa sepanjang perlaksanaan program ini di PPV Dewan Sri Pantu,” kata sumber.

Tinjauan lanjut mendapati perlaksanaan Program Imunisasi Covid-19 Kebangsaan Fasa 2 di PPV tersebut berjalan lancar dengan vaksin jenis Sinovac digunakan bagi tujuan itu di situ.

Oleh VALENTINE NGUMBANG

See author's posts


SUFC teruskan momentum kemenangan

SKUAD Sarawak United FC (SUFC) meneruskan momentum kemenangan apabila menewaskan pasukan senegeri, Kuching City FC (KCFC) 2-0 dalam saingan Liga Perdana di Stadium Hang Jebat, malam semalam.

Dengan kemenangan tersebut membolehkan SUFC yang dikendalikan oleh E Elavarasan itu meraih sembilan mata, sekali gus memintas pendahulu Negeri Sembilan yang kini menduduki tangga kedua liga dengan tujuh mata.

SUFC yang tampil bertenaga dalam misi meraih mata maksimum di laman sendiri tidak menunggu lama untuk merobek gawang pelawat menerusi jaringan bekas penyerang Melaka United, Uche Agba pada minit ke-9 perlawanan.

Gol terbabit berpunca hasil hantaran tepat pemain sayap Christie Jayaselan disambut baik Agba yang bijak melakukan tandukan menewaskan penjaga gol Mohd Iqbal Suhaimi.

Namun ketika KCFC giat berusaha mencari gol penyamaan mereka dihukum menerusi jaringan Stuart James Wilson Wark pada minit ke-45 hasil sepakan sudut Changhoon Lee.

Dua gol pada babak pertama menerusi jaringan Uche Agba dan Stuart sudah cukup melebarkan rekod tanpa kalah dan tanpa bolos SUFC daripada tiga perlawanan berturut-turut.

Pada babak kedua, kedua-dua pasukan saling berbalas serangan, dengan KCFC menghadirkan beberapa cubaan berbahaya melalui Bryan Jones dan Yuta Suzuki.

Hairol Mokhtar juga hampir merapatkan jurang gol pada minit-minit akhir perlawanan, namun cubaan di dalam petak penaltinya sipi ke sebelah kanan pintu gol.

Pertahanan kedua-dua pasukan kekal kebal sehingga tamat babak kedua, sekaligus menyaksikan SUFC bukan sahaja meneruskan rentak kemenangan malam itu, tetapi juga meneruskan rekod tanpa bolos pasukan bimbingan E. Elavarasan.

Keputusan terbabit menyaksikan Sarawak United unggul di persada liga selepas tiga kemenangan berturut-turut.

Menurut Elavarasan, untuk mengekalkan momentum kemenangan dan tanpa bolos dalam tiga perlawanan berturut-turut merupakan satu rekod yang baik dan konsisten bagi anak-anak buahnya.

“Tidak dinafikan, aksi menentang KCFC malam ini sememangnya sengit, namun dua gol awal pada separuh masa pertama telah memberikan kelebihan SUFC untuk meraih tiga mata berharga pada malam ini.

“Sebenarnya kita boleh menambah lebih dua gol, jika pemain KCFC terus melakukan kesilapan pada perlawanan tersebut,” ujarnya ketika ditanya pemberita selepas perlawanan.

Ditanya mengenai pertahanan SUFC dalam perlawanan itu, Elavarasan berkata kapten pasukan, Taylor Regan antara watak terpenting yang memainkan peranan kejayaan pasukan itu meneruskan rekod tanpa bolos hasil daripada tiga kemenangan berturut-turut.

SUFC pada aksi keempat selepas ini akan menanti kunjungan pasukan Terengganu FC II pada 21 Mac (Ahad) di Stadium Hang Jebat Melaka, jam 9 malam.

Oleh ADI SAFARMAN

See author's posts


DUN: Kahwin warga asing perlu teratur

KUCHING: Kementerian Pembangunan Wanita, Kanak-kanak dan Kesejahteraan Komuniti telah melaksanakan program, dialog dan wacana bagi meningkatkan kesedaran penduduk mengenai perkahwinan teratur dengan warga asing supaya status kewarganegaraan anak yang dilahirkan terjamin.

Menterinya, Dato Sri Fatimah Abdullah berkata, tiga siri program, dialog dan wacana yang telah dilaksanakan itu berkaitan isu pengenalan diri dan kewarganegaraan bersama komuniti di  Serian, Lundu dan Lubok Antu.

“Pada tahun ini, dialog yang serupa dan randau dilaksanakan di Padawan, Debak dan Baram.

“Kementerian juga telah menganjur pelbagai program kesedaran dan advokasi tentang isu dokumen pengenalan diri di Sarawak. Sejak 2017, sebanyak 71 siri program dilaksanakan dalam kalangan komuniti rentan, khususnya di kawasan yang bersempadanan dengan negara jiran,” katanya.

Beliau berkata demikian bagi menjawab pertanyaan ADUN Machan, Allan Siden Gramong dalam sesi pertanyaan bagi jawapan lisan pada sidang Dewan Undangan Negeri (DUN), hari ini.

Katanya, kerajaan Sarawak sudah mendapat kelulusan Jawatankuasa Kerja Keselamatan Sabah Sarawak yang dipengerusikan oleh Menteri Dalam Negeri pada 12 Oktober 2021 untuk menubuhkan Pasukan Petugas Khas (PPK) bagi menangani isu penduduk Sarawak yang tidak mempunyai taraf kewarganegaraan.

“Susulan itu, kerajaan Sarawak dengan kerjasama Jabatan Pendaftaran Negara telah menubuhkan PPK pada 11 April 2022. Melalui semua Pejabat Daerah di Sarawak, PPK sedang mengumpul data dan maklumat terperinci untuk mengenal pasti penduduk Sarawak yang tidak mempunyai dokumen pengenalan diri sebelum turun padang untuk operasi pendaftaran,” katanya.

Kerajaan Sarawak katanya, amat prihatin dengan sebarang permasalahan dihadapi penduduk negeri ini yang tiada dokumen pengenalan diri terutama dari segi akses untuk mendapatkan kemudahan pendidikan, perubatan dan kebajikan.

Oleh NUR AIN OTSMAN

See author's posts


Pegawai, anggota bomba terima suntikan

SARIKEI: Seramai 17 pegawai dan anggota bomba menerima suntikan vaksin Covid-19 di Klinik Kesihatan Sarikei, Sabtu lalu.

Ketua Balai Bomba dan Penyelamat (BBP) Sarikei, PPgB Mahmudin Narudin berkata, 15 dari pegawai dan anggota bomba termasuk beliau menerima suntikan vaksin dos kedua Covid-19 dan dua anggota bomba menerima suntikan vaksin dos pertama Covid-19.

“Terima kasih kepada pihak Kementerian Kesihatan Malaysia (KKM) dan Pejabat Kesihatan Bahagian Sarikei. Suntikan vaksin Covid-19 ini amatlah penting terutama kepada petugas barisan hadapan seperti kami.

“Kami bertugas di kawasan jangkitan Covid-19 untuk operasi sanitasi.

“Oleh itu suntikan vaksin ini amat penting dan memberi keyakinan untuk kami agar terus bersemangat melaksanakan tugas dan tanggungjawab kepada masyarakat,” katanya.

Beliau berkata demikian ketika dihubungi Utusan Sarawak, pagi semalam.

Katanya, beliau bersyukur kerana telah lengkap untuk suntikan vaksin dos kedua.

“Walaupun telah melengkapkan kedua-dua dos vaksin Covid-19, perkara penting adalah memastikan sentiasa mematuhi Prosedur Operasi Standard (SOP).

“SOP mesti sentiasa dipatuhi supaya dapat mencegah penularan Covid-19,” ujarnya.

Oleh EARL ANEK

See author's posts


Pekebun sayur rugi sehingga 50 peratus

AKUN GIMAN

SIBU: Biarpun pahit, namun ia terpaksa ditelan jua, demikianlah keperitan
para pekebun sayur di tebing barat bandar Sibu yang mengalami kerugian antara
40 hingga 50 peratus sejak Perintah Kawalan Pergerakan (PKP) dilaksanakan 18
Mac lepas.

Menurut Pengerusi Persatuan Pekebun Sayur Sibu (SVPA) Tieu Kiu Sing,
keadaan itu adalah disebabkan penurunan permintaan secara mendadak, berbanding
dengan bekalan.

“Disebabkan tiada permintaan daripada sekolah-sekolah yang sebelum ini
dibekalkan setiap hari, permintaan terhadap bekalan sayur jauh berkurangan.

“Selain itu, jumlah peniaga yang dihadkan atau bergilir-gilir berniaga
di Pasar Sentral Sibu juga menjadi sebab permintaan menurun,” jelasnya
ketika dihubungi oleh pemberita semalam.

Menurutnya, keadaan menjadi lebih teruk disebabkan kurang permintaan
daripada pengusaha restoran dan kedai makan yang sebahagian besarnya
menghentikan operasi.

“Pekebun sayur tidak terkecuali terkena tempias, namun kita sedar
kerajaan melakukan yang terbaik untuk melindungi semua orang,” ujarnya.

Katanya, ahli persatuan memilih untuk mendermakan lebihan sayur kepada
pertubuhan kebajikan seperti Rumah Kanak-Kanak Methodist, Sibu Benevolent
Society dan Peryatim.

“Selain itu, kita juga membekalkan sayuran segar ini di Pejabat Pertanian
untuk diedarkan kepada golongan yang memerlukan,” ujarnya.

Tieu memberitahu, jika PKP dilanjutkan lagi selepas 14 April ini, pekebun
sayur di sini sudah sedia berhadapan dengan situasi yang lebih buruk.

“Oleh itu, ahli-ahli SVPA amat mengharapkan bantuan pihak kerajaan dengan
memberikan subsidi baja dan racun serangga bagi meringankan beban pekebun,”
ujarnya dengan nada sedih.

Tieu telah bekebun sayur di Sungai Bidut sejak 11 tahun lepas. SVPA kini
mempunyai kira-kira 300 ahli yang kebanyakkan di tebing barat bandar Sibu.

See author's posts


Kampung Merakai nikmati bekalan air

SERIAN: Projek pembinaan saluran paip memberi impak besar kepada penduduk di Kampung Merakai.

Menurut kenyataan semalam, Kampung Merakai yang terletak di seberang Sungai Senyabah Gedong, Serian, mempunyai populasi penduduk seramai 445 orang.

Sebelum projek pembinaan saluran paip ini dilaksanakan, penduduk di kampung ini hanya mendapatkan bekalan air melalui sumber air hujan.

Kerajaan Sarawak melalui Kementerian Utiliti Sarawak dan Jabatan Bekalan Air Luar Bandar (JBALB) Sarawak sebagai agensi pelaksana bergabung tenaga dalam merancang dan merangka satu projek untuk menangani isu bekalan air ini.

Justeru, projek pembinaan saluran paip ke Kampung Merakai Serian mendapat perhatian dan kelulusan Kerajaan Sarawak.

Ini membolehkan projek tersebut dapat dilaksanakan dengan kos projek adalah sekitar RM5 juta dan siap dilaksanakan pada 15 Disember 2019.

Projek yang dibiayai sepenuhnya oleh Kerajaan Sarawak ini merangkumi pembinaan saluran paip jenis 250 milimeter (mm) diameter ductile iron (DI) dan 225 mm diameter Paip Ketumpatan Tinggi Polyethylene (HDPE) dari Simpang Ladang Gedong ke Kampung Merakai dan pemasangan paip komunikasi.

Projek ini telah memberi impak besar kepada penduduk di Kampung Merakai termasuk 55 kakitangan dan pelajar di Sekolah Kebangsaan (SK) Merakai, Serian.

Kini, penduduk di Kampung Merakai menikmati bekalan air yang lebih baik dari keadaan sebelumnya atas hasil usaha berterusan dan komitmen tinggi Kerajaan Sarawak melalui Kementerian Utiliti Sarawak dan JBALB Bahagian Serian.

Oleh Diyana Samsuddin

See author's posts


PETRONAS hulur bantuan kepada 56 murid

BINTULU: Anak syarikat Petroliam Nasional Berhad (PETRONAS) di Bintulu menyantuni 56  murid yang terjejas akibat kebakaran di asrama Sekolah Kebangsaan Sebauh, di sini baru-baru ini.

Anak syarikat PETRONAS, PETRONAS LNG 9 Sdn Bhd, Kumpulan Syarikat LNG Malaysia dan PETRONAS Carigali Sdn Bhd – Sarawak Gas secara kolektif menyumbangkan katil, selimut, bantal, kain cadar, peralatan mandian, pelitup muka, mesin basuh dan beg sekolah kepada pelajar terbabit.

Barangan tersebut diserahkan kepada mereka pada satu majlis yang dihadiri Menteri Utiliti Sarawak, Dato’ Sri Dr Stephen Rundi Utom, Pengarah Urusan dan Ketua Pegawai Eksekutif PETRONAS LNG 9 Sdn Bhd dan Kumpulan Syarikat LNG Malaysia, Mohamed Syazwan Abdullah @ Laga Jenggi dan Pengurus PETRONAS Carigali Sdn Bhd – Sarawak Gas, Mijun Nasin.

“Saya berharap bantuan ini dapat membantu meringankan beban murid dan guru SK Sebauh serta memberi motivasi kepada mereka dalam pelajaran,” kata Mohamed Syazwan.

Selain memberikan bantuan bencana, PETRONAS juga menyediakan pelitup muka untuk sekolah menengah di sekitar Bintulu bulan lalu untuk mengurangi penyebaran Covid-19 ketika sekolah dibuka semula di seluruh negara.

See author's posts


Sarikei sebagai sebuah pusat pertumbuhan ekonomi

SARIKEI: Kerajaan Sarawak terus memperkasakan bidang pertanian di negeri ini melalui pelbagai pendekatan bagi memastikan sektor penting ini terus berkembang, kata Ahli Dewan Undangan Negeri (ADUN) Repok, Dato’ Sri Huang Tiong Sii.

Katanya, selain mengurangkan kebergantungan bekalan makanan import, Kerajaan Negeri juga mahu melonjakkan potensi ekonomi sesebuah kawasan dalam pelbagai sektor khususnya pertanian.

“Sudah pasti inisiatif ini diperkenalkan melalui pelbagai kaedah termasuk melalui Program Agriculture Community Outreach Programme (AgricCOP).

“Kerajaan menggalakkan petani supaya mempelbagaikan jenis tanaman dan ternakan termasuk pertanian yang berasaskan teknologi moden.

“Melalui cara ini mereka boleh mempelbagaikan sumber pendapatan mereka dan tidak hanya bergantung kepada satu komoditi sahaja,” katanya.

Beliau berkata demikian pada program AgricCOP di Dewan Sentral Sarikei, baru-baru ini.

Program AgricCOP ini merupakan anjuran Jabatan Pertanian Sarawak Bahagian Sarikei.

Jelasnya, kepesatan pembangunan Sarikei pada hari ini bertitik tolak daripada usaha dan kesungguhan Kerajaan Sarawak yang mahu menjadikan kawasan ini sebagai salah sebuah pusat pertumbuhan ekonomi di wilayah tengah melalui perlaksanaan pelbagai projek pembangunan yang bermanfaat kepada rakyat.

“Bagi kerajaan GPS, tidak ada apa yang lebih menggembirakan melainkan, kita mampu menunaikan janji dan menyumbangkan sesuatu yang bermanfaat kepada segenap lapisan rakyat.

“Perlaksanaan pelbagai projek pembangunan baharu di kawasan ini membuktikan komitmen padu kerajaan dalam menyediakan kemudahan untuk penduduk setempat.

“Projek agro pertanian, pembinaan Jambatan Rajang dan Jalan Sarikei ke Tanjung Manis merupakan sebahagian usaha penting kerajaan untuk meningkatkan taraf ekonomi rakyat,” ujarnya.

Tambahnya, ini semua hasil keperihatinan Ketua Menteri, Datuk Patinggi Abang Johari Tun Openg.

“Sesungguhnya usaha ini menyumbangkan ke arah pembangunan dalam pelbagai sektor khususnya pertanian. Terima kasih Abang Jo!

“Saya menggesa penduduk manfaatkan peluang melalui program AgricCOP ini dan gunakan kesempatan ini dengan sebaik-baiknya untuk meningkatkan taraf hidup melalui pelbagai peluang baharu yang disediakan oleh kerajaan,” katanya lagi.

Oleh Earl Anek

See author's posts


PM lancar pas keluarga Malaysia

KUALA LUMPUR: Pengenalan Pas Keluarga Malaysia oleh Prasarana Malaysia Berhad diharap dapat menggalakkan orang ramai menggunakan pengangkutan awam untuk beriadah dan mengunjungi lokasi tarikan di Lembah Klang.

Perdana Menteri Datuk Seri Ismail Sabri Yaakob berkata, pas tersebut membolehkan seramai empat orang dalam satu kumpulan menikmati perjalanan satu hari tanpa had pada hari Sabtu, Ahad dan cuti umum dengan harga cuma RM15.

Beliau berkata, perjalanan melibatkan pengangkutan awam termasuk LRT (Transit Aliran Ringan), MRT (Transit Aliran Massa) dan monorel kendalian Rapid KL dan BRT (Transit Aliran Bas).

“Ini bermakna setiap seorang dalam kumpulan ini hanya membayar RM3.75 untuk menggunakan perkhidmatan LRT, MRT, Monorel dan BRT di bawah kendalian Rapid KL sepanjang hari.

“Inisiatif itu bertujuan menggalakkan keluarga Malaysia beriadah, bersiar-siar dan menghabiskan masa berkualiti dengan orang tersayang sambil mengunjungi pusat-pusat beli belah atau tempat-tempat menarik yang terdapat di sekitar jaringan pengangkutan awam di Kuala Lumpur dan Selangor,” katanya, ketika melancarkan pas perjalanan tersebut di sini semalam.

Ismail Sabri juga berkata, kemudahan pengangkutan awam yang efisien dan ketersambungan adalah penting bagi mobilasi Keluarga Malaysia.

“Pengangkutan awam juga tidak terkecuali dalam memainkan peranan penting dalam menjayakan Keluarga Malaysia kerana selain menjadi alat penyatuan bangsa, ia juga menjana pertumbuhan ekonomi negara,” katanya.

Dalam pada itu, Perdana Menteri  turut mengumumkan Pakej Transit untuk Pengusaha Industri Kecil dan Sederhana mulai Mac tahun depan yang dilaksanakan anak syarikat Prasarana iaitu Prasarana Integrated Development Sdn Bhd ( PRIDE) yang membolehkan peniaga berniaga di sekitar lapan stesen LRT Laluan Kelana Jaya.

Stesen tersebut adalah Subang Alam, Alam Sutera, Putra Height, Taman Perindustrian Puchong, Awan Besar, IOI Puchong Jaya, Plaza Rakyat dan SS18.

“Menerusi pakej ini, sejumlah 20 lot perniagaan, bersaiz 80 hingga 400 kaki persegi di beberapa laluan akan ditawarkan kepada pengusaha Industri Kecil dan Sederhana secara cabutan lot, ” katanya.

Ismail Sabri berkata, pemohon yang berjaya akan menikmati struktur sewaan istimewa selama setahun termasuk pengecualian sewa selama tiga bulan yang perinciannya akan dihebahkan oleh PRIDE dalam masa terdekat. — Bernama

See author's posts


Cherpan: Manis Abis Rampang Dibuai

Tusun ke-4

“ENDA aku nemu tuan,nya bepanggai ba nuan empu enggau ba runding Mr. Chong”, ku Wai.

Mr. Chong lalu bisi engkebut nyepi diri disebut nama. “Ku aku manah Mr. Apat mai Teddy enggau nuan lalu ni daya nuan enggau iya laban peda aku anak enggau bini nuan nadai jalai nyaga iya. Peda aku iya enggai rari ari baruh rumah Pengetua nya.

Sehari nya enda nemu kebuah, lebuh iya lepas iya lalu belanda enda temu tuju. Nyangka iya ngiga nuan. Maya nya mih nyangka iya bisi kena tegu Atun lalu ngengar.

Gamal iya ukai sengaja deka ngetup laban iya enda ngerekak,” ku Mr. Chong. Apat nyau sendat seput. Enti dibai, kini mai lalu kati ku mai lalu dini endur ngibun. Enti ditinggal, bala bini anak iya munyi ku Mr. Chong enda teintuka iya. Enda alah nyau ngigit mayuh agi orang. Tusah agi ila ku ati Apat. Iya nyau ngesuh.

“Enti bisi opis veterina ditu, bisi ga runding,” ku Apat ti berundingka jalai siti ti enda manah laban nadai nemu jalai bukai. Apat nyau peluh tubuh sereta kaki jari.

“Nya mih, aku bisi ga runding nya tang ga chara nya tusah,” ku Mr. Chong. “Nambahka nya, aku pan nadai ulih limpang lama,”ku Apat.

Runding nyau puntul.Pemutus pasal nama utai ti deka dikereja enggau tudah Teddy tak nadai mayuh pilih. Tak tusah berunding.

Dikuing ke kiba enda ngena. Diputar ke kanan enggai nyadi. Duduk diachuk tuga, bediri terentuk pala. Nama penyadi tu ku ati Apat.

Puas ke berunding, Apat kediri mih ti berunding.Nadai orang bukai ngaga pemutus. Enti ditanya ngagai bini anak, tetap sida enda besetuju.“Eh,tusah…Enti baka nya kati enti nuan nulung aku? Nuan mih ngereja iya,” ku Apat.

Wai mereti. Deka iya enda nyanggup, iya sinuka tuan iya Mr. Apat. Ati iya lembau baka ke bebalaska anak iya ke udah kena ketup. Runding iya ingatka senyata iya bisi di rumah. Sinu bendar ati iya.

Mr. Chong besetuju. Sida tiga nya mih nyadi akim.Nasit Teddy ba jari tuan iya empu, ba Mr. Chong ke nyaga pengelikun bala nembiak sekula enggau ba tukang masak ke talukka Mr. Apat. Ba pengingat iya Mr. Apat mayuh nulung iya.

Mr. Apat nadai sempat madah ngagai bala bini anak iya. Dipadah pan nadai mih ulih nukar pemutus Mr. Apat enggau Mr.Chong. Sida tiga beserara enda bemunyi. Pengetua pulai ngagai opis iya. Apat pulai ngagai baruh rumah iya lalu beratika tudah Teddy. Nukung ba kaki tangga. Peluh iya nyau ngemasahka baju iya. Wai lalu nyendiaka diri deka bejalaika pengawa iya. Sebedau beserara, Apat sempat berandau betelai enggau Wai.

Hari bisi belabuh beberis ngalih hari nya. Laban hari agi terit panas bisi dipeda anak raja tumbuh baka bengkung besai ari atas puting padang main bul.

Apat murus-murus sereta nyium muaTeddy. Teddy nadai nemu ulu ili nyau nyium-menyium lalu nilat menilat. Tentu ku ati iya tuan iya gagaka iya laban lelengau.

Apat niki ngagai sida sebilik lalu ngeluluka nadai apa nama deka nyadi. Iya madahka diri deka pulai hari siti laban ngalih hari nya nadai agi ekpres dikena iya pulai. Sida baka ken emu lalu bela enda berani nanya pasal Teddy.

Wai bejalai belubah-lubah nuju Teddy lalu ngingkaska tali Teddy ari pun tiang, senyata iya disandik iya. Teddy ngelaban enggai nitihka tunga Wai mai iya. Nyau kelama baru iya nitih. Wai mai iya ngagai ujung padang tunga ngagai alai ti dikira Wai patut sereta manah.

Sida Apat menyanak tekenyit ninga letu senapang sekali ditangkanka enggau kaing pandak. Sida nemu penusah besai udah nuntung tudah Teddy tang sida nadai berandauka nya.

Maya nya rebut bepuput.Hari tak bebali petang lalu deka kabut. Ati Apat luluh.

Perut iya engkual. Peluh nyau perebujuh di selampur tubuh iya. Iya ngasaika diri udah ngereja penyalah pemadu besai. Iya ti patut nyaga Teddy, iya mega ke ngelabuhka ukum ba jelu pinan iya nya. Apat nutup mata iya lalu besampi.

“Oh Teddy. Minta ampun mih. Aku nadai pilih bukai.Nuan salah lalu nadai diampun.

Aku nemu nya enda patut,” ku telai ati Apat. Apat nyabak tuai. Ba teluk lubuk ati iya bisi kekebul lalu bisi nelai pending iya jaku Teddy.

“Kati ku enggau dih, amat jaku orang lebuh manis abis rampang dibuai” ku isik nya seruran didinga Apat.

Bebarapa bulan lalu berapa taun udah bekau penusah tu nyadi Apat seruran diregau runding sinu nya. Nya alai lebuh orang besebutka penyakit rabies ke balat berampit diatu, ati Apat muat kesal. Pengingat iya ke Atun ke diketup Teddy lalu pemati Teddy baka nya seruran dalam kenang iya sepemanjai umur lalu ngasuh ati iya balat runtuh sereta kusang belama.

Oleh JANTAN UMBAT

See author's posts


PUISI

Hamba Hanya Kita

Ketika manusia bersimpuh

di bawah redup redha-Nya

dinding serba putih dan suci

tiada beza raja atau rakyat biasa

duduk bersama membentuk saf

percanggahan ideologi disimpan rapi

kerana hamba hanya kita

lalu pendosa mengangkat tangan ke langit

dari doa berganti zikir

dibayangi dosa tersembunyi dan nyata

saat kauhitung hina diri

keampunan-Nya terlalu besar untuk kautadah

usai urusan bertemu tuhan

lalu bertebaran meraih rezeki

mengutip dosa kembali

begitulah angkuhnya kita

Ramzi Junai

Matu

Sulaman Memorabilia yang Masih Belum Selesai

(Buat sahabat baik yang telah pergi selamanya)

Sinar terang lampu kuning menyapa

derap kaki para perawat terkawal rapat

nafas dihembus laju mengejar nadi bertamu

ubat dikekah kunyah memenggal rasa

jarum dipanah tajam menggali darah merah

sakit yang semalam masih terasa

dibuai lagi seksa mencengkam salur nyawa

diselubung kerubung pernafasan yang sedikit cuma

sesak, penat, resah, menyala pada hamparan matamu kawan.

Ramadan mulia menyaksikan inci-inci penderitaan

ingin mengajakmu bersimpuh bersama seperti dulu

tawa, gurau, belaian yang aku rindu

kenapa kini engkau membisu seribu kata

disapa tidak seceria dulu hanya membatu

matamu melirik memberi tanda

engkau ketawa tetapi wajah hanya muram belaka

terlantar berselimutkan kesedihan serta kesakitan

sungguh aku mahu engkau menjadi seperti yang dulu.

Ramadan mulia mengiringi titisan air mata

mengapa terlalu cepat engkau merasa penat

mengapa tidak mampu bertahan lebih lama lagi kawan

jemari terlentang matamu tidak memandang

pada kami yang memanggil ulang namamu

semoga kesakitanmu terbang bersama ketenangan

tiada lagi penderitaan tiada lagi tangisan malam

hilang bukannya dilupakan tetapi terpahat dalam ingatan

setiap sulaman memorabilia yang masih belum selesai

mengikat kasih, sayang dan ukhuwah kita

yang akan kukuh dan utuh selama-lamanya.

Ben Galayan

Hospital Miri, 27 Mac 2023.

Aku Tahu

Aku tahu, ibuhidup ini peritAku mengerti, ayahkehidupan ini ujianpenuh dengan pancarobakelalaian.Akan tetapidalam keperitan hidup ituada kemanisannya.ke manakah hilangnya kemanisan hidup itu?ke mana perginya keindahan kehidupan itu?yang mungkin tidak dapat dilihat oleh pancainderanamun,dapat dirasakan oleh jiwa.Jika kemanisan hidup itu dapat dibeli; akan kubelikanandai keseronokan hidup itu dapat dipetik

pada dahan-dahan pohon; akan kupetik satu demi satu.Tapi,malangnya, ia tidak sedemikian rupaia akan muncul hanya pada diri seseorang

yang punya sifat kasih dan sayang.Wahai bonda tercinta,wahai ayahanda perkasa,dengarlah isi hati anakmu yang daif ini

yang hanya melihat dunia dengan sebelah mata.yang sedang mencari kebahagiaan duniaAku inginkan kasih sayang.dakapan erat yang penuh dengan kelembutan seorang ibuusapan kasih mesra dari seorang ayahdengarlah,tangisan seorang anak.

Adhwa Mahyuddin Aldi

See author's posts


‘Gegarkan’ kembali bola sepak Sarawak

SEBAGAI mukadimah, kolum ini adalah medan bagi mengupas acara-acara sukan bukan sahaja di Bumi Kenyalang, namun merangkumi kejohanan dan pertandingan diperingkat kebangsaan dan antarabangsa.

Sebelum diteruskan adalah elok sekiranya mengetahui nama kolum ‘Gasak Pok’ ini merupakan bahasa Sarawak yang juga bermaksud ‘hentam’ dalam Bahasa Malaysia dan ‘Pok’ adalah panggilan nama seseorang di kalangan pribumi di Sarawak.

Dalam pertuturan bahasa Iban, ‘gasak’ bermakna ‘insah’ manakala bagi masyarakat Bidayuh tetap menggunakan perkataan gasak. Sementara dialek Melanau pula menyebut ‘tatah’. Itu pun bahasa ini mengikut mukim masyarakat Iban, Bidayuh dan Melanau di kawasan masing-masing.Bagi bahasa lain, mungkin lain kali kita boleh bersama-sama boleh belajar nanti.

Apa pun, buat permulaan sekalung tahniah kepada dua pasukan bola sepak dari Bumi Kenyalang iaitu Sarawak United FC dan Kuching City FC yang kini bersaing dalam kempen Liga Premier 2021.

Meski beraksi dalam saingan liga kedua di negara ini, namun Sarawak United FC dan Kuching City FC telah mula melaungkan amaran awal kepada pasukan lain dengan masing-masing mencipta kemenangan awal sebaik sepak mula disingkap minggu lalu.

Yang pasti, Sarawak United FC menarik nafas lega apabila berjaya ‘menikmati’ kemenangan pertama dan kedua selepas menewaskan Kelantan United FC 2-0 dan membenam cabaran Perak FC II 3-0.

Dengan kejayaan mengutip mata penuh dalam kedua-dua aksi itu, anak-anak buah E.Evalarasan kini menerajui carta liga dengan enam mata, meledakkan lima jaringan dan tanpa melepaskan sebarang gol.

Justeru, jika dinilai dengan perlawanan yang telah ditempuhi itu ternyata kehadiran Sarawak United FC pada kempen Liga Premier musim ini tampak berbisa apatah lagi dibarisi ramai pemain yang pernah menyarung jersi Harimau Malaya di samping bekas pemain ‘regular’ pasukan lain dalam Liga Super tahun lalu.

Sekadar menyebut beberapa nama seperti Norshahrul Idlan Talaha atau Mat Yo, Mohd Sharbinee Allawee, K. Reuben, S. Veenod, Sandro da Silva, Christie Jayaseelan, Uche Agba dan S. Chanturu, sesungguhnya misi membawa Sarawak United ke Liga Super 2022 kali ini dilihat amat serius.

Malah, kehadiran barisan pemain tempatan termasuk Tommy Mawat, Ashri Chuchu, Nurshamie Iszuan yang sebelum ini berhijrah ke pasukan lain dalam beberapa musim lalu juga dilihat mampu menambahkan ‘sengat’ skuad Elavarsan.

Menjadikan Stadium Hang Jebat, Melaka sebagai gelanggang musim ini ekoran bagi memudahkan pergerakan pasukan, ternyata ia bukan halangan buat Sarawak United beraksi dengan baik apatah lagi tanpa sokongan penyokong.

Namun, selepas mengharungi dua perlawanan dengan meraih enam mata penuh, Evalarasan tetap merendahkan diri apabila mahu anak-anak buahnya terus menampilkan aksi terbaik dalam perlawanan seterusnya nanti.

“Perjalanan masih jauh dan setakat ini kita baharu sahaja mengharungi dua perlawanan, jadi kita kena lebih konsisten dan melihat perlawanan seterusnya serta memahami kondisi para pemain.

“Apa yang saya lihat dalam dua perlawanan ini, koordinasi antara pasukan semakin baik dan berharap ia kekal konsisten untuk perlawanan mendatang,” katanya selepas aksi menentang Perak FC II tempoh hari.

Pada masa sama, skuad warga kota Kuching City FC turut menampilkan aksi bertenaga sebaik mencipta keputusan seri 1-1 ketika menentang Terengganu FC II Rabu lalu tetapi terpaksa akur dengan kekalahan 3-1 kepada JDT II malam semalam.

Penolong Ketua Jurulatih Kuching City, Sulaiman Hussin menyatakan bahawa beliau dan ketua jurulatih Kuching City, Irfan Bakti, berasa bangga kerana dapat membawa sebuah pasukan yang rata–ratanya diwakili pemain kelahiran Sarawak.

“Kami semahu-mahunya menurunkan majoriti pemain anak Sarawak, jadi kami bangga untuk mengembalikan kembali pemain Sarawak. Begitu juga dengan Irfan yang sememangnya mahu mengembalikan bola sepak Sarawak itu kepada asal, “ ujarnya.

Justeru, dengan ‘kehangatan’ kemenangan demi kemenangan yang bakal diraih oleh kedua-dua pasukan dari Bumi Kenyalang ini nanti setidak-tidaknya mampu mengembalikan zaman ‘Ngap Sayot’ dan ‘Bujang Senang yang ketika itu berupaya ‘menggegar’ bola sepak Malaysia.

Dan yang pasti, esok adalah pertemuan yang amat dinanti-nantikan seluruh penyokong di Bumi Kenyalang apabila Kuching City FC bertandang di Stadium Hang Jebat, Melaka untuk melayan ‘skuad abang’ Sarawak United FC.

See author's posts